Válságstáb: 500 fő a létszámkorlát, engedélyezik a banketteket

A válságstáb ülésén döntés született arról, hogy az üzletek és a boltok korlátlanul fogadhatják a vásárlókat, akárcsak a kávézók, éttermek kerthelyiségei. A zárt vendéglátóhelyeken éjszaka 1 óráig maradhatnak a vendégek, és ismét szólhat zene is.

A számos enyhítés mellett döntöttek arról is, hogy a sporteseményeken szurkolók is részt vehessenek. Nyílt területen a befogadóképesség 50 százaléka, a zárt térben 30 százaléka telhet meg nézőkkel.
A létszámkorlátot nyílt és zárt térben is 500 főre emelték, ami azt jelenti, hogy a ballagási ünnepségeket és a banketteket is meg lehet tartani. Zárt térben azonban továbbra is kötelező a maszkviselés.
Amennyiben 500-nál több személyt befogadó eseményt szerveznek, azt csak a stáb különleges engedélyével lehet megtartani.
Az enyhítéseket a stagnáló számok tették lehetővé, valamint az, hogy jelenleg kevesebb mint 500 koronavírus-fertőzött személy tartózkodik kórházban - jelentette be az ülést követően Zoran Gojković tartományi egészségügyi titkár.
„Ami a sporteseményeket illeti, a válságstáb javaslata az, hogy a szerb kormány enyhítsen a sporteseményekkel kapcsolatos eddigi korlátozásokon, és hogy hosszú idő után engedje meg a közönség jelenlétét is a stadionokban, minden olyan sporteseményen, ami Szerbia területén történik. A nyílt stadionokban a befogadóképesség 50 százalékát, a zárt csarnokokban pedig 30 százalékát tölthetik meg, természetesen minden járványügyi intézkedés betartásával, amelyek speciálisan ezekre a szituációkra lesznek szabva.”

500 főig engedélyezett a bankettek megszervezése

A szerbiai válságstáb döntése szerint 500 főig meg lehet tartani a banketteket.

Bankett a ballagás utáni ünnepséget, vacsorát jelenti.
Tegnap tartott megbeszélést a szerbiai válságstáb
a járványügyi helyzetről.
Tegnap június 14-e, hétfő volt.
A válságstáb döntése szerint az üzletek
és a boltok korlátlanul fogadhatják a vásárlókat.
Korlátlanul fogadni a vásárlókat azt jelenti,
hogy nincs meghatározva, hány ember lehet bent a boltban.
A válságstáb döntése szerint
a kávézók és az éttermek kerthelyiségeiben is
korlátlanul fogadhatják a vendégeket.
A zárt vendéglátóhelyeken éjszaka 1 óráig
maradhatnak a vendégek.
A vendéglátóhelyeken újra szólhat zene is.
Vendéglátóhely például az étterem,
a kávézó, a pizzéria.
A válságstáb döntése szerint a sporteseményeken
szurkolók is részt vehetnek.
Nyílt területen a befogadóképesség
50 százaléka telhet meg nézőkkel.
Zárt térben a befogadóképesség 30 százaléka
telhet meg nézőkkel.
Nyílt és zárt térben is 500 főig lehet
rendezvényeket tartani.
Ez azt jelenti, hogy a ballagásokat
és a banketteket is meg lehet szervezni.
Zárt térben továbbra is kötelező a maszk viselete.
Ha valahol 500 főnél nagyobb rendezvényt
akarnak szervezni, akkor ahhoz
a szerbiai válságstáb külön engedélye kell.
A szerbiai válságstáb azért döntött az enyhítésekről,
mert Szerbiában javulóban van a járványhelyzet.


Nyakunkon az influenzaszezon

A szezonális influenza elleni védőoltások mintegy 60 százaléka már elfogyott Szerbiában.

Az orvosok a bakteriális tüdőgyulladás, azaz a pneumococcus baktérium elleni védőoltás felvételét javasolják.
Szerbiában ugyan még nem igazolták laboratóriumi vizsgálattal az influenzavírust, a légúti fertőzések száma megnőtt az országban. Tavaly több, mint 355 ezer beteget diagnosztizáltak influenzával, ezért a szakemberek a megelőzésre hívják fel a figyelmet. Dr. Svetlana Mićić, a belgrádi Savski venac egészségház orvosa elmondta, csak náluk eddig már 1300 vakcinát adtak be, a tavalyi influenzaszezonban pedig összesen 2700 vakcina fogyott el ebben a fővárosi rendelőben.
Az orvosi vizsgálatok száma augusztushoz képest 50-60 százalékkal nőtt meg országszerte, a betegek mintegy 25 százalékát pedig koronavírussal diagnosztizálták.

Közeleg az influenzaszezon

Egyre több a megfázásos beteg az országban.

Szerbiában azonban még nem igazolták
az influenzavírus jelenlétét.
A szezonális influenza elleni védőoltások több mint fele
már elfogyott Szerbiában.
Az orvosok a bakteriális tüdőgyulladás elleni védőoltás
felvételét javasolják a lakosoknak.
A tavalyi évben több mint 300 ezer influenzás beteg volt az országban.
Tavaly 2022 volt.
Ezért az orvosok a megelőzésre hívják fel a figyelmet.
Az influenza elleni védőoltás felvételével
meg lehet előzni azt, hogy elkapjuk az influenzát.
Egyre több a megfázásos beteg az országban,
és közülük többen is koronavírussal fertőződtek meg.


Működésbe lép a rendszer - holnaptól bejelenthetjük helyi környezetvédelmi gondjainkat

Szerbiában becslések szerint 3500 illegális szeméttelep lehet, ezekből 500-at tudtak felszámolni tavaly.

Holnap hozzák működésbe az egységes Ökológiai Információs Rendszert, amelyen keresztül a szerbiai lakosok bejelenthetik a helyi környezetvédelmi problémáikat - jelentette be Irena Vujović illetékes miniszter. Azt mondta, a rendszergazdáik összegyűjtik az emberek helyi gondjait, amelyeket a megfelelő szolgálatokhoz eljuttatnak, felkérve őket, hogy oldják meg a bajokat. A tárcavezető szerint azért fontos az új rendszer, mert a lakossággal közösen hatékonyabban térképezhetik fel a Szerbiában jelen lévő környezetvédelmi problémákat, ami alapján létrehozhatják a megoldásokhoz vezető stratégiát, és megtervezhetik az ökocélokra fordítandó költségvetési eszközöket.

Mától lehet bejelenteni a helyi környezetvédelmi gondjainkat

Szerbiában körülbelül 3500 illegális szeméttelep létezik.

Illegális azt jelenti, hogy tilos.
Az illegális szeméttelepek tiltott helyeken vannak.
Tavaly 500 illegális szeméttelepet
tudtak megszüntetni Szerbiában.
Tavaly 2021 volt.
Mától kezd működni az egységes
Ökológiai Információs Rendszer az országban.
Ma január 31-e, hétfő van.
Az egységes Ökológiai Információs Rendszeren keresztül
a szerbiai lakosok bejelenthetik
a helyi környezetvédelmi problémáikat.
Környezetvédelmi probléma például,
hogy tilos helyen látunk szeméttelepet.
Az Ökológiai Információs Rendszernek
jelenteni kell a helyi környezetvédelmi problémánkat.
Az Ökológiai Információs Rendszer munkatársai
intézkedéseikkel megpróbálják megoldani
a környezetvédelmi problémákat.
Azért fontos az új rendszer,
mert a lakossággal együtt eredményesebben
lehet megoldani a Szerbiában lévő
környezetvédelmi problémákat.


Óvintézkedések Szerbiában: Szigorúbb lesz az ellenőrzés

Készül a lakosság fertőző betegségekkel szembeni védelméről szóló törvény bejelentett sürgős módosítása.

Ez felhatalmazná a kommunális rendőrséget arra, hogy büntetéseket rójon ki a Covid-19 vírus terjedésének megakadályozására előírt óvintézkedések be nem tartása miatt. A törvénymódosítás a jövő csütörtökön kerülhet a kormány elé. Egyelőre nem tervezik a bírságok összegének emelését, csak az óvintézkedések betartásának szigorú ellenőrzését. Eszerint ötezer dináros helyszíni bírságra számíthat az a személy, aki nem visel maszkot ott, ahol kell. A törvénymódosítás ugyanakkor magasabb büntetést irányoz elő azoknak a jogi és felelős személyeknek, akik nem biztosítják a megfelelő óvintézkedéseket, például a vendéglátóhelyek asztalai közötti távolságot, vagy ha a kávézónak, pizzériának nincs kijelölt ellenőre. A büntetés megfizettetése ugyanúgy működne, mint a közlekedési kihágásokért, vagyis nyolc napon belül csak a bírság felét kellene kifizetni. A törvény pontosan meghatározza majd a házi karantén fogalmát is.

Az óvintézkedések szigorúbb ellenőrzése Szerbiában

Szigorúbban ellenőrzik az óvintézkedések betartását Szerbiában.

Koronavírus elleni
óvintézkedés például
a maszk viselése,
a távolságtartás,
a gyakori kézmosás
vagy kézfertőtlenítés.
A kommunális rendőrség
megbüntetheti
azt az embert,
aki nem visel maszkot
zárt térben.
A maszk viselete
kötelező például
a boltokban,
az iskolákban,
az üzletekben.
A kommunális rendőrség
5000 dináros helyszíni
büntetést adhat
azoknak, akik
nem viselik a maszkot,
ott, ahol kötelező.
Szigorú büntetést kaphatnak
például a kávézók
vagy az éttermek,
ha nem biztosítják
a vendégeknek
a kézfertőtlenítést
vagy a távolságtartást.
A vendéglátóipari egységeknek
ki kell jelölniük
1 munkatársat,
aki ellenőrzi,
hogy a vendégek
betartják-e
az óvintézkedéseket.
Vendéglátóipari egység
például az étterem,
a kávézó vagy
a pizzéria.
Ha a büntetést
8 napon belül
kifizetjük, akkor
a büntetés
felét kell kifizetni.
Például ha valaki
5000 dináros
büntetést kap,
mert nem viselte
a védőmaszkot,
de 8 napon belül
kifizeti a büntetést,
akkor az 5000 dinár
felét, vagyis
 2500 dinárt kell fizetni.
Az óvintézkedések
betartásáról és
a házi karantén szabályáról
törvényt fognak írni
Szerbiában.


Belgrád a gócpont

Belgrád a koronavírus-járvány fő gócpontja Szerbiában - mondta Dr. Predrag Kon a szerbiai RTV vendégeként.

A járványügyi szakember hozzátette, hogy a kór terjedését a maszkviseléssel lehet a legjobban megakadályozni. Véleménye szerint azonban ebben nem mindenki hisz, így pedig a vírus tovább fertőz.
Kon szerint a következő egy hét rossz lesz, sőt a halálesetek száma is megnövekedhet.
„Belgrádban hatalmas ugrás tapasztalható, ma 590 eset. Tehát a fő események itt vannak, Belgrádban. Azonban máshol is növekedés tapasztalható, de ami most Belgrádban történik, az eddig nem volt, legalábbis nem ilyen módon. A Covid-ambulanciákon egyre többen jelentkeznek, ez nem kérdéses. Egyre több a gyanús eset, így a mintavételek száma is. 26-án 1014 törletet vettek, ennek pedig mintegy negyven százaléka pozitív lett.”

Belgrádban van a legtöbb koronavírusos

Jelenleg Belgrádban van a legtöbb koronavírusos beteg Szerbiában.

Belgrád Szerbia fővárosa.
Dr. Predrag Kon
1 szerb járványügyi orvos.
Dr. Predrag Kon
azt mondta,
hogy a maszkok viselésével
lehet legjobban
védekezni a koronavírus ellen.
Az orvos szerint,
ha mindenki viselné
a maszkot, akkor
nem lenne annyi
koronavírusos beteg
Szerbiában.
A járványügyi orvos
azt mondja, sokan
nem hisznek a maszkok
védelmében, ezért
sok ember nem viseli
a maszkot.
Ez nem jó.
Az orvos szerint
azért van újra sok
koronavírusos beteg
Szerbiában, mert nem
viseli mindenki
a maszkokat.
Dr. Predrag Kon szerint
a következő napokban
egyre több lesz
a koronavírusos betegek
száma Szerbiában.
Belgrádban tegnap
több mint 500
koronavírusos beteg volt.
Tegnap október 27-e,
kedd volt.
Vigyázzunk magunkra
és másokra!
Viseljük a maszkokat,
mossunk gyakran kezet,
fertőtlenítsünk sokszor,
és tartsuk be
a távolságtartást.


Kérjünk pénztári számlát vásárláskor!

Újabb pénztári számlákkal való nyereményjáték indul Szerbiában, ezúttal elektronikus formában.

Siniša Mali szerint továbbra is probléma, hogy több üzletben nem adnak számlát vásárláskor. A nyereményjátékkal a szürkegazdaságot szeretnék visszaszorítani.
A pénzügyminiszter a Politika napilapnak adott interjúban kifejtette, az elmúlt tíz napon több mint ötszáz szerbiai pékségben végzett ellenőrzést az Adóhivatal. Hatvan százalékuknál találtak szabálytalanságokat. A dolgozók be nem jelentése terén, valamint a forgalom nyilvántartásában is voltak szabálytalanságok. Hozzátette, az 508 ellenőrzött létesítmény közül 307-ben találtak szabálytalanságokat.
Mali arra szólította fel a lakosságot, hogy vásárlásaik alkalmával kérjék el a számlát.
A nyereményjáték részleteiről egyelőre nem közöltek részleteket.

Kérjünk számlát a vásárláskor!

Vásárláskor mindig kérjük el a számlát a pénztárnál!

Az üzletekben kötelező
számlát adni a vásárlónak.
Pénztári számlákkal való
nyereményjáték indul
Szerbiában.
A nyereményjáték
az interneten keresztül
fog történni.
A nyereményjáték azért lesz,
hogy kötelezzék
az üzleteket, hogy adjanak
számlát a vásárlóknak.
Szerbiában még mindig
problémát jelent az,
hogy nem adnak
a pénztáraknál számlát
a vásárlóknak.
Szerbiában még mindig
probléma, hogy
sok üzletben és
vállalatban a munkaadók
nem tartják be
a szabályokat.
Fontos számlát kérni
a vásárláskor.
A nyereményjátékról
még nincsenek
pontos információk.


Körbejárják az éttermeket és a kávézókat az egészségügyi ellenőrök

Szigorúan ellenőrzi a járványügyi előírások betartását a felügyelőség - emlékeztetett Goran Stamenković, az egészségügyi minisztérium illetékese a Szerbiai RTV műsorában.

Az elmúlt héten 1300 helyre vonultak ki, és csaknem 90 szabálysértésre derítettek fényt.
A leggyakrabban a vendéglátóipari létesítmények és a bevásárlóközpontok vétenek az előírások ellen.
Stamenković elmondta, a felügyelőség munkatársai Belgrádban a legaktívabbak, de más városokban is ellenőriznek. A szerb fővárosban például este is kivonulnak az embereik, és minden harmadik ellenőrzés alá vont vendéglő vagy kávézó esetében találnak hiányosságokat vagy szabályszegést. A kiróható bírság 500 ezer dinár.
Stamenković azt is bejelentette, hogy az egészségügyi ellenőröket foglalkoztató felügyelőség további munkatársakat alkalmaz majd, 30 új személy felvételét tervezi.

Egészségügyi ellenőrök az éttermekben és a kávézókban

Az egészségügyi ellenőrök szigorúan figyelik, hogy betartanak-e minden óvintézkedést az éttermekben és a kávézókban.

Az elmúlt napokban
1300 helyre mentek
az egészségügyi ellenőrök,
és 90 helyen
nem tartották be
az óvintézkedéseket.
A maszk viselése,
az asztalokon elhelyezett
kézfertőtlenítők,
és a távolságtartás is
olyan óvintézkedés,
amit az éttermeknek
és a kávézóknak is
be kell tartani.
Ezekkel az óvintézkedésekkel
lehet védekezni
a koronavírus ellen.
Legtöbbször az éttermekben,
a kávézókban,
és a bevásárlóközpontokban
nem tartották be
az óvintézkedéseket.
Az egészségügyi ellenőrök
legtöbbször Belgrádban
ellenőrzik az óvintézkedések
betartását.
Belgrád Szerbia fővárosa.
Az egészségügyi ellenőrök
más városokba is mennek
ellenőrizni az óvintézkedések
betartását.
Az óvintézkedések
nem betartása miatt
500.000 dináros
büntetést is kaphatnak
az éttermek,
a kávézók vagy
a bevásárlóközpontok
Szerbiában.


A március 4-én született kisbabánál március 23-án mutatták ki a fertőzést. Magas láz és hányás miatt került kórházba. 15 nap kezelés után gyógyult meg, amit két negatív teszttel erősítettek meg. A babát a belgárdi dr Dragiša Mišović klinika gyermekgyógyászati osztályán kezelték. Ma hazaengedték az anyukájával együtt.

Meggyógyult a koronavírusos kisbaba Szerbiában

Meggyógyult a legfiatalabb koronavírus-fertőzött Szerbiában.

A legfiatalabb koronavírus-fertőzött
1 kisbaba volt Szerbiában.
A kisbaba március 4-én született.
A kisbabánál március 23-án
vették észre,
hogy koronavírusos beteg.
A kisbabának magas láza volt
és hányt.
A kisbabát és az anyukáját
kórházba szállították, Belgrádba.
Belgrád Szerbia fővárosa.
A baba 15 nap alatt gyógyult meg.
A babát és az anyukáját
tegnap hazaengedték
a kórházból.
Tegnap április 6-a
hétfő volt.


Érkezik a 3000 dinár a számlákra

Mától fizetik ki a 3000 dináros állami támogatást azoknak a 16 évnél idősebb polgároknak, akik a megadott határidőig megkapták a koronavírus elleni védőoltás legalább első adagját.

Tegnap a nyugdíjasok már megkapták a pénzt, arra a számlára, amelyre a nyugdíjukat is utalja az állam. A legtöbben péntekig megkapják a 3000 dinárt, de nem kizárt, hogy egyesek számlájára hétfőn érkezik a pénz. Egyébként a 3000 dináros pénzügyi támogatásra 1,2 millió lakos jelentkezett.
Szerbiában eddig összesen 5 290 548 adag védőoltást adtak be. Az első adagot több mint 2 millió 600 ezren vették fel, mindkét dózist pedig több mint 2 millió 300 ezren. A szerbiai beoltottak aránya 44,3 százalék, a védőoltás mindkét adagját pedig a lakosok 40,07 százaléka vette fel. A beoltottak száma a szerb fővárosban meghaladta az 52 százalékot.

Érkezik a 3000 dinár a számlákra

Ma érkezik a 3000 dináros támogatás azoknak, akik június 7-ig felvették a védőoltást.

Ma június 17-e, csütörtök van.
A 3000 dináros támogatást azok
a 16 évnél idősebb emberek kapják,
akik június 7-ig felvették a koronavírus elleni
védőoltás legalább első adagját.
A 3000 dináros támogatást a szerb állam fizeti ki.
Tegnap a nyugdíjasok már megkapták
a 3000 dináros támogatást.
Tegnap június 16-a, szerda volt.
A legtöbben péntekig megkapják a pénzt.
Várhatóan hétfőig mindenki megkapja
a 3000 dináros támogatást, aki igényelte azt.
Hétfő június 21-e lesz.
Az állam által fizetett támogatásra
több mint 1 millió szerbiai lakos jelentkezett.


Több támogatás a második és ötödik gyermek után

Az év első kilenc hónapjában Szerbiában közel 400 gyermekkel született több, mint tavaly - írja a Szerbiai RTV.

Az állam továbbra is támogatja a gyermekvállalást, a 2020-as költségvetés több pénzt irányoz elő a második, illetve az ötödik gyermeket vállaló szülők segítésére. Slavica Đukić Dejanović népesedéspolitikáért felelős tárca nélküli miniszter elmondta, a szülés ösztönzésére tavaly 500 millió, míg az idei évben 650 millió dinárt fordítottak. Ez az összeg jövőre tovább emelkedik. A kétgyermekes családokat a jelenlegi két évnél hosszabb ideig támogatják majd, míg az ötödik gyermek után 10 éven át jár majd a havi 18 ezer dináros családi pótlék, tette hozzá a miniszter.
Slavica Đukić Dejanović, népesedéspolitikáért felelős tárca nélküli miniszter: „Ha ötödik gyerek születik egy családban, számukra ugyanazokat a feltételeket biztosítjuk majd, mint a negyedik gyermek esetében, vagyis minden hónapban a gyerek 10 éves koráig 18 ezer dinárt juttatunk a családnak. De úgy gondoljuk, hogy az anyagi eszközök mellett, amelyek mindenképpen nagyobbak lesznek, nagyon fontos még az is, hogy beruházásokat valósítunk meg a munkaadókkal együtt, napköziket hozunk létre, illetve olyan szolgáltatásokat biztosítunk a szülők számára, hogy legyen hol hagyniuk a gyerekeiket, és ne aggódjanak amiatt, hogy ki fogja megetetni őket, vagy ki fog pelenkát cserélni.”

Több támogatás a 2. és az 5. gyermek után

Több támogatást kapnak a családok a 2. gyermek születése után.
Több támogatást kapnak a családok az 5. gyermek születése után is.
Szerbiában kapnak több támogatást a családok.
2020-tól kapnak több támogatást a családok Szerbiában.
2020-tól több pénzzel támogatják a családokat, ahol a 2. gyermek születik.
Eddig a 2 gyermekes családok 2 évig kaptak támogatást.
A 2 gyermekes családok 2020-tól tovább kapnak támogatást.
2020-tól több pénzzel támogatják a családokat, ahol az 5. gyermek születik.
Az 5. gyermek után 10 évig fognak kapni havi 18.000 dinárt a családok.
A pénzbeli támogatást családi pótléknak nevezzük.

2019. szeptemberig sok gyermek született Szerbiában.
2019. szeptemberig 400 gyermekkel született több, mint tavaly Szerbiában.
Több gyermek születik Szerbiában, ezért több támogatást kapnak a családok.
Szerbiában több napközit akarnak építeni.
Napközi, olyan hely, ahol vigyáznak a gyermekekre.
Napközi, olyan hely, ahol foglakoznak a gyermekekkel.
A szülő, aki dolgozik, napközibe viszi a gyermekét.


Szerdától ismét fel lehet venni az influenza elleni védőoltást

Újabb tízezer adag influenza elleni védőoltás érkezik Szerbiába, ezek szerdától lesznek elérhetők az egészségházakban.

Idén mintegy 50 ezerrel több dózis érkezett az országba. A vírus a múlt héten ütötte fel a fejét Szerbiában. Az illetékesek szerint ennyi védőoltás elegendő lesz arra, hogy megelőzzék a járványt. A védőoltás felvételétől számítva 2-3 hétre van szükség ahhoz, hogy kifejtse hatását.
Az influenza vírusos megbetegedés. Tünetei közé tartozik a láz, orrfolyás, köhögés, fejfájás, rossz közérzet, az orr és a légutak nyálkahártyájának duzzanata. A megbetegedés cseppfertőzéssel terjed.

Szerdától újabb 10.000 adag
influenza elleni védőoltás érkezik Szerbiába.

Szerda december 18-a, holnap lesz.
10.000 adag influenza elleni védőoltás nagyon sok.
Az influenza 1 megfázásos betegség.
Az influenzás ember tüsszög, folyik az orra,
fáj a torka, köhög és lázas is lehet.
Az influenza elleni védőoltás
megvédi az embert az influenza betegségtől.
Az influenza elleni védőoltást
az orvos adja be az embernek.
Védőoltás ugyanaz, mint az injekció.
Nagyon sok az influenzás beteg Szerbiában.
Az védőoltás felvétele után 2 vagy 3 hét kell,
hogy a védőoltás védje az embert az influenzától.


Új helyre költözik hat törökbecsei fogyatékkal élő személy

Hamarosan új montázsházba költözhet Törökbecsén hat fogyatékkal élő személy, akik eddig a Sveti Vasilije Ostroški Čudotvorac Felnőttek Otthonában éltek.

Az intézmény 2012-ben csatlakozott ahhoz az IPA projekthez, melynek fő célja a fogyatékkal élők társadalomba történő integrálása. A mostani beruházás összértéke 30 ezer euró. A bánáti faluban 2014-óta 28 értelmi fogyatékkal élő gondozottnak biztosítottak lakhatást az Open Arms, vagyis a Nyitott ölelés elnevezésű programmal. Ennek köszönhetően, bár ápolói felügyelettel, de családban élhetnek a gondozottak.

Új helyre költözik 6 törökbecsei fogyatékkal élő ember

Új házba fog költözni nem sokára 6 fogyatékkal élő ember Törökbecsén.

Törökbecse egy város Vajdaságban.
A fogyatékos ember például a tolókocsiban ülő ember, a vak ember vagy siket ember.
Eddig a 6 fogyatékkal élő ember a Felnőttek Otthonában élt Törökbecsén.
Az új ház építése nagyon drága volt.
Az új házat azért építették, hogy a 6 fogyatékos embernek jó legyen, családias házban éljenek.
A 6 fogyatékos ember apolókkal fog együtt élni az új házban Törökbecsén.
Az ápoló segít mindenben a fogyatékos embernek.


Mától egy almát sem vihetünk Szerbiából Magyarországra

December 14-től, azaz szombattól lép életbe az új EU-s előírás.

Eszerint csak abban az esetben lehet valamilyen élő növényt az Európai Unió területére vinni, ha az rendelkezik növényegészségügyi bizonyítvánnyal. Ez azt jelenti, hogy egy almát sem vihetünk Szerbiából Magyarországra. A rendeletet az unió hozta meg annak érdekében, hogy a károsítók ne jussanak be az EU területére. Öt növény termése képez kivételt csupán: a datolya, a durián, az ananász, a banán és a kókusz. Székely Tamás, a NÉBIH növényegészségügyi osztályvezetője: „Az új EU-s rendeletek kifejezetten definiálják azt, hogy mit tekintenek növénynek, és ebbe beletartozik gyakorlatilag minden, ami nem feldolgozott, tehát a terméstől a levélen keresztül, a gyökerek, a hagymák, az élő cserepes növények, vagy akár a növényi szaporítóanyagok, minden.”
A Közügyekben bővebben foglalkozutnk a témával:
Skapinyecz Péter, a Közép-európai Gazdaságfejlesztési Hálózat Nonprofit Kft. cégvezetője beszélt a témában:
Székely Tamás, a NÉBIH növényegészségügyi osztályvezetője beszélt bővebben a Közügyeknek:

Mától 1 almát sem vihetünk Magyarországra

Mától nem szabad élő növényt vinni Szerbiából Magyarországra.

Ma december 14-e, szombat van.
Az új törvény miatt nem szabad
élő növényt vinni Szerbiából Magyarországra.
Az új törvényt az Európai Unió hozta meg.
Az Európai Unió sok ország csoportja.
Az Európai Unió rövidítése az EU.
Magyarország tagja az Európai Uniónak.
Szerbia nem tagja az Európai Uniónak.
Az új törvény azért van,
hogy ne kerüljön káros növény
az EU területére.
Csak akkor szabad élő növényt vinni
Szerbiából Magyarországra,
ha van növényegészségügyi bizonyítvány.
A növényegészségügyi bizonyítvány
1 papír, ami megmutatja, hogy a növény egészséges.
Mától még 1 almát sem szabad
átvinni Szerbiából Magyarországra.
5 növényt szabad csak átvinni
Szerbiából Magyarországra.
Ez az 5 növény:
a datolya
a durián
az ananász
a banán
a kókusz
Az 5 növényen kívül semmilyen
más növényt nem szabad átvinni
Szerbiából Magyarországra.
Aki növényt akar átvinni
Szerbiából Magyarországba,
az büntetést kap.


Tiodorović: Zavartalan az oktatási intézmények működése

Húsz óvodai alkalmazottnál és ötven iskolai dolgozónál diagnosztizálták a koronavírust az elmúlt két hétben Belgrádban.

Szeptember elsejétől 160 diák fertőződött meg, ötvenen az elmúlt tíz napban - közölték a helyi illetékesek. A szerb fővárosban május óta egyetlen óvodát sem kellett bezárni a járvány miatt.
Branislav Tiodorović ennek kapcsán a Szerbiai RTV-nek elmondta, nincs ok pánikra, a járványhelyzetet ugyanis figyelemmel követik. Az epidemiológus kiemelte, szükségtelen a szerbiai óvodák, iskolák bezárása, Európa többi országában is zavartalanul működik az oktatás - fogalmazott Tiodorović.
"Azt gondolom, hogy megfelelő modellt alkalmazunk, ami az iskolákat illeti. Itt naponta, óráról órára követjük a helyzetet. Rögtön, azon diákok esetében, akiknél felmerül, hogy érintkezésük volt a családban pozitív személlyel, vagy esetleg tüneteket produkálnak, megtesszük a szükséges lépéseket. Ez azt jelenti, hogy az az áttér az online oktatásra, vagy ha több diáknál jelentkezik a betegség, az egész iskola áttér. Minden folyik a saját medrében, szerintem jól."

Zavartalan az iskolák működése

Dr. Branislav Tiodorović azt mondta, hogy zavartalan a szerbiai iskolák működése, nem kell bezárni az iskolákat.

Branislav Tiodorović
1 szerb járványügyi orvos.
Egyre több újra
a koronavírusos betegek
száma Szerbiában.
Az orvos szerint
a szerbiai iskolákban
nincs nagyon sok
koronavírusos beteg,
ezért nem tervezik
bezárni az iskolákat.
Szeptember 1-jétől
160 diák kapta el
a koronavírust
Szerbiában.
Az elmúlt 10 napban
50 diák kapta el
a koronavírust
Szerbiában.
20 óvodai dolgozónál
és 50 iskolai
alkalmazottnál derült ki,
hogy elkapták
a koronavírust
az elmúlt 2 hétben
Belgrádban.
Belgrád Szerbia fővárosa.
A szerb fővárosban
május óta nem zártak be
1 óvodát sem
a koronavírus miatt.
Dr. Branislav Tiodorović
azt mondta, hogy nincs
ok a félelemre,
mert állandóan
figyelik a szerbiai
iskolákat.
Ha 1 diák elkapja
a koronavírust,
akkor azonnal
távoktatásban folytatja
a tanulást.
Ha több diák kapja el
a koronavírust,
akkor az egész iskola
távoktatással folytatja
a tanítást.
A távoktatás az interneten
keresztül történik.


Sok a munkahelyi baleset Szerbiában

Szerbiában több ember hal meg munkahelyi balesetben mint bűncselekményben - írja a 021.rs. 2017-ben 39 ilyen jellegű, halálos kimenetelű szerencsétlenség történt, tavaly már 53.

Az idei év eleje óta öten haltak meg a munkahelyükön, közülük hárman építkezésen dolgoztak. Zoran Pašalić köztársasági polgári jogvédő bejelentette, javasolni fogja az illetékes minisztériumnak, hogy növeljék meg az építkezéseken dogozók biztonságát ellenőrző felügyelők számát. Egy felügyelő 1700 jogi személyt ellenőriz, így számos építkezésre nem is jutnak el. A hatályos rendelet szerint egyébként a felügyelőknek három nappal korábban be kell jelenteniük, hogy kimennek ellenőrzésre. Pašalić azt is hozzátette, alacsonyak a büntetések. Évente a munkahelyi biztonsággal kapcsolatos bírósági eljárások 40%-a el is évül.

Sok a munkahelyi baleset Szerbiában

Szerbiában több ember hal meg munkahelyi balesetben, mint bűncselekményben.

Bűncselekmény például a verekedés, gyilkosság, lövöldözés.
2017-ben 39 ember halt meg munkahelyi balesetben Szerbiában.
2018-ban 53 ember halt meg munkahelyi balesetben Szerbiában.
2019 év elejétől már 5 ember halt meg munkahelyi balesetben Szerbiában.
Legtöbb munkahelyi baleset az építkezéseken történik.
Az építkezés épületek építését jelenti.
Az építkezési baleset az, amikor a munkásra rá esik valami, és meghal.
Jobban kell vigyázni az építkezéseken dolgozó emberekre.
Az építkezéseken dolgozó emberek biztonságáért vannak emberek, akik figyelnek.
Több olyan embernek kell lennie az építkezéseken, akik figyelnek a munkások biztonságára.
Ha munkahelyi baleset történik, meg kell büntetni azokat az embereket, akik nem figyeltek a munkások biztonságára.


Jó hír az ingázóknak!

Február végéig továbbra is egész napos nyitvatartással működik majd a Horgos-Röszke közúti határátkelő - jelentette be Facebook-oldalán dr. Pásztor Bálint.

A VMSZ megbízott elnöke azt írta, hogy folytatják a tárgyalásokat annak érdekében, hogy ez tartós és végleges megoldás legyen, és ne hónapról hónapra kelljen hosszabbítani. Minden abba az irányba mutat, hogy sikerrel fogunk járni - fogalmazott a politikus. Ismét bebizonyosodott, hogy ügyeket a VMSZ tud intézni, és nem lett igazuk azoknak, akik azt állították, hogy ez csak kampányfogás volt, és a választások után visszatér a 7-től 19 óráig tartó nyitvatartás - olvasható dr. Pásztor Bálint Facebook-oldalán.

Egész napos marad a Horgos-Röszke közúti határátkelő

Február végéig továbbra is egész napos nyitvatartással működik a Horgos-Röszke közúti határátkelő.

A hírt dr. Pásztor Bálint jelentette be Facebook-oldalán.
Dr. Pásztor Bálint a Vajdasági Magyar Szövetség megbízott elnöke.
Dr. Pásztor Bálint arról is írt, hogy folytatják a megbeszéléseket azért,
hogy végleg egész napos nyitvatartással működjön majd
a Horgos-Röszke közúti határátkelő.
Dr. Pásztor Bálint szerint ez a terv sikerülni fog.
Korábban ez a határátkelő reggel 7 órától
este 7 óráig fogadta az utasokat.
Az egész napos működés nagyon fontos például
azoknak a munkásoknak, akik minden nap utaznak a 2 ország között.


A hírt a szerbiai válságstáb 15 órai sajtótájékoztatóján jelentették be. Emellett arról is döntés születhet, hogy csütörtök helyett pénteken 18 órától vezetnék be a kijárási tilalmat a hétvégén.

A vendéglátóipari létesítmények újranyitása, az óvodák megnyitása és a városközi buszjáratok újraindítása esetében már meghatározták az előzetes dátumokat.
A hírek szerint május 4-én, hétfőn újra megnyitnak az éttermek és a kávézók, a szájmaszk használata zárt helyiségben és a távolságtartás viszont továbbra is kötelező marad.
Május 8-án indulhat a tömegközlekedés, a városi és városközi járatok és a vasúti forgalom. A Blic írása szerint a járványhelyzettől függ majd, hogy mely városokban mikor indul be a tömegközlekedés.
Május 8-ától megnyílhatnak a bevásárlóközpontok, 11-étől pedig az óvodák, továbbá a fizetős napközik az alsós diákoknak.

Május 4-től újabb enyhítések Szerbiában

Május 4-től újabb enyhítések várhatók Szerbiában.

Május 4-e hétfő lesz.
A hírek szerint
május 4-től
újra megnyitnak
az éttermek és a kávézók
Szerbiában.
Kötelező marad
a szájmaszk viselete
és az emberek
közötti távolság betartása
a zárt helyiségekben.

Május 8-tól pedig
újra indulhat a tömegközlekedés
és a vasúti forgalom
Szerbiában.
Május 8-tól megnyílhatnak
a bevásárlóközpontok is
Szerbiában.
Május 11-től megnyílhatnak
az óvodák és a fizetős napközik
az alsós diákoknak.
Az enyhítések azért vannak,
mert egyre kevesebb
a koronavírusos beteg
Szerbiában.


Szinte minden marad a régiben

A szerbiai válságstáb döntött: nem kezdődik korábban a téli szünet, nem terjesztik ki a védettségi igazolások használatát, csak a dél-afrikai államokból érkezők beutazását korlátozzák az új koronavírus-variáns miatt.

Ülésezett a szerbiai válságstáb, nem hozták előre a téli szünetet. Döntésük értelmében, változatlan marad az iskolai naptár: a szerbiai intézményekben december 31-éig tart a tanítás. A vajdasági iskolákban egy héttel korábban, karácsony előtt mennek szünetre a gyerekek.
Az omikron variáns megjelenése kapcsán sincs lényeges szigorítás: egyedül a dél-afrikai országokból való beutazást korlátozták.
A védettségi igazolások kiterjesztésével kapcsolatban sem határoztak. Mint mondták, a csökkenő számok nem indokolnak újabb intézkedéseket.
Darija Kisić Tepavčević, a válságstáb tagja: „Ha a covid-igazolások kérdéséről van szó, mindannyiunk számára világos, hogy a vírus a nap 24 órájában jelen van, tehát hogy egy bizonyos időintervallum korlátozása nem teljes intézkedés. De igen, a covid-igazolásoknak van hatásuk. Most is megmutatkozott, nemcsak hazánkban, hanem a világon mindenhol, ahol bevezették, hogy igen jelentős hatást fejtenek ki a védőoltásra való ösztönzésben. Mindenekelőtt a fiatal generáció oltakozásában. Ezt történt itt is.”

Nem kezdődik korábban a téli szünet

A szerbiai válságstáb tegnap délután tartott megbeszélést.

Tegnap december 1-je, szerda volt.
A szerbiai válságstáb úgy döntött,
hogy nem kezdődik korábban a téli szünet.
Ez azt jelenti, hogy a vajdasági általános
és középiskolákban december 23-án
fejeződik be a tanítás.
Szerbia déli részein pedig december 31-ig
tart a tanítás.
A szerbiai válságstáb döntése szerint
nem hosszabbították meg
a védettségi igazolások használatát sem.
Szerbiában kevesebb a koronavírusos beteg.
Ezért a szerbiai válságstáb tagjai szerint
nincs szükség szigorításokra.
Csak a dél-afrikai államokból érkezők
beutazását korlátozzák az omikron variáns miatt.
Az omikron variáns a koronavírus egyik változata.
A dél-afrikai államokban egyre több beteg
fertőződött meg az omikron variánssal.
Ezért kevesebb utast engednek be
Szerbiába a dél-afrikai államokból.
Afrika 1 kontinens.
Dél-Afrika is Afrikához tartozik.


Forgatókönyvek a tanítás folytatására

Több forgatókönyvet készítenek elő szeptember 1-ig a tanítás folytatására - jelentette be Mladen Šarčević.

A szerb oktatási miniszter elmondta, ezekben a napokban folytatódik a tanórák rögzítése, ezek hasznosak lehetnek, ha a koronavírus szeptemberben is jelen lesz. Jelenleg az úgynevezett kombinált oktatást is elképzelhetőnek tartják az illetékesek. Ez a modell az általános és középiskolákra, valamint a felsőoktatási intézményekre, egyetemekre is vonatkozna. Ennek alapján a tanulók egy hetet az iskolapadban töltenének, majd egy hétig távoktatás formájában vennének részt az órákon. Šarčević hangsúlyozta, ezt az oktatási modellt az alsós diákoknál nem lehetne alkalmazni, mivel ők nem maradhatnak egyedül otthon.

Több ötlet a tanítás folytatására

Több ötlet és terv is van arra, hogy hogyan folytatódik a tanítás szeptembertől.

A tanítás szeptember 1-jétől
folytatódik Szerbiában.
Most nyári szünet van
a szerbiai iskolákban.
A nyári szünet előtt
távoktatás volt
a szerbiai iskolákban.
A távoktatás otthon,
az interneten keresztül
történik.
A koronavírus-járvány miatt
volt távoktatás
a szerbiai iskolákban.
Lehet, hogy szeptembertől is
úgy kell tervezni,
hogy távoktatás lesz
a koronavírus miatt.
Lehet, hogy kombinált
oktatás lesz szeptembertől
a koronavírus miatt.
A kombinált oktatás
úgy fog kinézni,
hogy 1 hétig az iskolában,
1 hétig pedig otthon
tanulnának a gyerekek.
Kombinált oktatás lenne
az általános iskolákban,
a középiskolákban
és az egyetemeken is.
Kombinált oktatás
nem lesz az alsós osztályokban.
A kombinált oktatás is
csak terv,
a koronavírus-járvány
visszatérése miatt.


Hétfőn újra összeül a válságstáb. Az elmúlt időszak járványügyi adatait értékelik.

Január végére kétmillió vakcina lesz elérhető Szerbiában - nyilatkozta Ana Brnabić ma Belgrádban. A szerb miniszterelnök szerint a tömeges oltásra is lehetőség nyílik. A köztársasági válságstáb pedig holnap ül össze, hogy értékeljék az elmúlt időszak járványügyi adatait, illetve döntenek a további intézkedésekről is.
Elegendő oltóanyag áll a lakosság rendelkezésére - mondta Ana Brnabić a belgrádi sajtótájékoztatón. Hétfőn további 18525 adag Pfizer- BioNTech vakcina érkezik az országba. A szerb miniszterelnök szerint minden feltétel adott ahhoz, hogy megkezdődhessen a tömeges oltás.
"Nyolcmillió oltásról állapodtunk meg, tehát nyolcmillió adag négymillió ember részére. Úgy gondolom, hogy január végére meglesz az összes, azzal amit decemberben kaptunk, és azzal a kétmillió adaggal, amit most kap Szerbia."
A szerb miniszterelnök kiemelte, februárban több gyártótól további 1,3 - 1,5 millió adag érkezik az országba. Reményei szerint ennek köszönhetően május vagy június végére befejeződhet az immunizáció az országban. A védőoltás felvételére egyébként hétfőtől az eUprava portálon keresztül is lehet regisztrálni. Csütörtöktől telefonon is lehet majd jelentkezni az oltásra.
"Eddig 9300 embert oltottunk be, a két elsőbbséget élvező kategóriából, tehát az idősek otthonában élőket, valamint az egészségügyi dolgozókat. Ennyi az oltottak száma, ami kielégítő. Azt szeretném mondani, hogy a következő napokban azt tervezzük, hogy felgyorsítjuk az immunizációt, vagyis Szerbia lakosságának oltási programját."
A szerbiai válságstáb egyébként hétfőn dönt az újabb intézkedésekről. Várhatóan a határátkelési szabályokról, az oktatás folytatásának lehetőségeiről, valamint gazdasággal kapcsolatos intézkedésekről is szó lesz majd.

Január végére 2 millió vakcina lesz Szerbiában

Január végére 2 millió vakcina lesz elérhető Szerbiában.

Ezt Ana Brnabić mondta
ma Belgrádban.
Ana Brnabić a szerb
miniszterelnök.
Ma január 10-e,
vasárnap van.
Belgrád Szerbia fővárosa.
A szerb miniszter
szerint a tömeges
oltásra is lehetőség lesz.
Tömeges oltás az,
amikor nagyon sok
ember veszi fel
a koronavírus elleni
vakcinát.
A miniszterelnök azt is
mondta, hogy elegendő
koronavírus elleni
védőoltás van
az országban.
Hétfőn még több
Pfizer- BioNTech nevű
 vakcina érkezik
Szerbiába.
Hétfő január 11-e,
holnap lesz.
Hétfőtől az interneten
keresztül is
lehet kérni
a koronavírus elleni
védőoltást Szerbiában.
Az eUprava nevű
internetes oldalon
lehet holnaptól kérni
a vakcinát.
Csütörtöktől pedig
telefonon is lehet
majd jelentkezni
a védőoltásra.
Csütörtök január 14-e lesz.
Eddig összesen
9300 ember kapta meg
a koronavírus elleni
védőoltást Szerbiában.
Eddig az idősek otthonában
élő idős emberek
és ápolóik kapták
meg a védőoltást.
Eddig a koronavírusos
betegeket ápoló
egészségügyi dolgozók
kapták meg
a védőoltást
az országban.
Egészségügyi dolgozó
például az orvos,
a nővér, az ápoló.
A szerbiai válságstáb
hétfőn tart újra
megbeszélést.
Hétfő január 11-e,
holnap lesz.
A szerbiai válságstábban
orvosok vannak.
A szerbiai válságstáb
dönthet például
a határátkelés
szabályairól,
a tanítás folytatásának
alakulásáról.


Belgrádban tilos a műanyag zacskók eladása

Vászontáskát, papírzacskót vagy lebomló anyagból készült zacskót lehet használni 2020-tól.

A belgrádi üzletek január elsejétől nem adhatnak nejlonzacskót vásárlóiknak. A fővárosi képviselő-testület még 2018 szeptemberében hozta meg az erről szóló határozatot, ami 2020. január 1-jén, vagyis szerdán lépett hatályba. Belgrádban mostantól, Újvidéken és Karlócán pedig majd 2021-től vezetik be a rendeletet.
A műanyag zacskók helyett vászontáskákat, papír- vagy biológiailag lebomló zacskókat használhatnak, amelyeket a kereskedők ingyen vagy egy bizonyos összegért a vásárlók rendelkezésére bocsáthatnak a belgrádi boltokban. A határozat megszegéséért a jogi személyek esetében 150 ezer dináros bírságot irányoztak elő. A vállalkozót 75 ezer dináros, a magánszemélyt pedig 25 ezer dináros bírsággal sújthatják.

Tilos a műanyag zacskók eladása Belgrádban

Január 1-jétől a belgrádi üzletek nem adhatnak műanyag zacskót a vásárlóknak.

Belgrád Szerbia fővárosa.
A műanyag zacskó ugyanaz,
mint a nejlonzacskó.
A műanyag zacskók szennyezik a környezetet.
A környezetre vigyázni kell.
A vászontáskák, a papírzacskók
nem szennyezik a környezetet.
Január 1-jétől a belgrádi üzletek
csak vászontáskákat vagy papírzacskókat
adhatnak a vásárlóknak.
A belgrádi üzletek ingyen
vagy kevés pénzért adják
a vászontáskákat vagy a papírtáskákat
a vásárlóknak.
Pénzbüntetést kap az az üzlet vagy ember,
aki műanyag zacskót ad a vásárlónak.
2021-től az újvidéki üzletek sem adhatnak
műanyag zacskót a vásárlóknak.
Újvidék 1 város Vajdaságban.
A 2021-es év 1 év múlva lesz.


Ružić: Még nem tudni az iskolakezdés időpontját

Egyelőre lehetetlen megmondani, mikor térhetnek vissza a tanulók az iskolapadokba - mondta Branko Ružić.

A szerb oktatási miniszter kiemelte, a koronavírusjárvány-helyzet alakulásának megfelelően intézkednek majd, de a végső döntést mindenképp a köztársasági válságstáb hozza majd meg.
A diákok 0,4-0,5 százaléka fertőződött meg koronavírussal, míg az oktatásügyben foglalkoztatottak nem egészen 5 százaléka, ami kedvezőnek mondható - mondta Ružić.

Még nem lehet tudni, hogy mikor kezdődik újra az iskola.

Ezt Branko Ružić,
a szerb oktatási miniszter
mondta.
A koronavírus-járvány
miatt nem lehet tudni,
hogy mikor térhetnek
vissza a diákok
az iskolapadokba.
A tervek szerint
január 18-án kezdődne
a 2. félév az iskolákban.
Ez még nem biztos.
Ez attól függ,
hogy hogyan alakul
a járványhelyzet
Szerbiában.
Az oktatási miniszter
elmondta, hogy
az iskolakezdésről
a végső döntést
a szerbiai válságstáb
fogja meghozni.
A szerbiai válságstábban
orvosok vannak.


Újvidéken születik a legtöbb iker és hármasiker Európában

Az idei év első félévében a Vajdasági Klinikai Központ Nőgyógyászati és Szülészeti Klinikáján 99 iker és 9 hármasiker született.

Ez azt jelenti, hogy minden második napon született egy ikerpár, és minden 19. napon hármasiker. Tavaly egész évben összesen 6.545 gyermek született ebben az egészségügyi intézményben, ebből 177 iker és 16 hármasiker.
A klinika vezetője a sok ikerszülést azzal magyarázza, hogy egyre több a sikeres mesterséges megtermékenyítés. Európában az ilyen beavatkozások 17 százalékban sikeresek, míg Újvidéken 30 százalékban. Itt 30 éve végeznek mesterséges megtermékenyítést. Korábban 100 ikergyermek született, most pedig 200, amivel elsők Európában.

Egész Európában a legtöbb iker és hármasiker Újvidéken születik.

Európa sok ország csoportja.
Újvidék 1 város Vajdaságban.
Újvidéken 2019-ben eddig 99 iker született.
Újvidéken 2019-ben eddig 9 hármasiker született.
Tavaly Újvidéken 177 iker született.
Tavaly Újvidéken 16 hármasiker született.
Tavaly 2018 volt.
A mesterséges megtermékenyítés miatt születik sok iker Újvidéken.
A mesterséges megtermékenyítés miatt születik sok hármasiker Újvidéken.
Mesterséges megtermékenyítés akkor kell, amikor a nőnek és a férfinak nem lehet babája.
Mesterséges megtermékenyítéssel is születhet baba.
Mesterséges megtermékenyítés a kórházban történik.
A nő sok injekciót kap, ami miatt kisbaba születik.
Mesterséges megtermékenyítéskor sokszor ikrek születnek.
Újvidéken 30 éve van mesterséges megtermékenyítés.
Újvidéken sok a sikeres mesterséges megtermékenyítés.


Az iskolák megkapják az online oktatásra vonatkozó utasításokat

Ružić hangsúlyozta, hogy az online oktatásra való átállás nem veszélyezteti a tudás megszerzésének folyamatát.

A szerbiai iskolák ma kapják meg a konkrét utasításokat az online oktatással kapcsolatban - jelentette be Branko Ružić. Az oktatási miniszter elmondta: az utasítások azokra a helyzetekre is kitérnek, amikor a diákoknak javítaniuk kell valamelyik tárgyból. Ezt az iskolában tehetik meg, valamint az ellenőrzőket és az írásbeli feladatokat is szintén az iskolában oldják meg. Emlékeztetett, a kormány a válságtörzs ajánlása alapján hozta meg a távoktatásra való áttérésről szóló döntést, amely az általános iskolák felső tagozataira és a középiskolákra vonatkozik, valamint ajánlást fogalmaztak meg, hogy a felsőoktatási intézmények is így járjanak el.
A tárcavezető hozzátette, a téli szünidő december 21-től január 18-ig tart majd, addig pedig a diákok online vesznek részt az órákon.

Az iskolák megkapták a távoktatásra vonatozó utasításokat

Tegnap a szerbiai iskolák megkapták a távoktatás menetére vonatkozó utasításokat.

Tegnap november 27-e,
péntek volt.
Hétfőtől az általános
iskolák felsős osztályai
és a középiskolák
távoktatásra térnek át.
Hétfő november 30-a lesz.
Általános iskola
felsős osztályai
az 5. osztálytól
a 8. osztályig.
Távoktatás az interneten
keresztül történik.
Ha a távoktatás
idején a tanuló
javítani akar
valamilyen tantárgyból,
akkor azt az iskolában
fogja megtenni.
A dolgozatírás
és az ellenőrzőírás is
az iskolában kell,
hogy történjen.
A téli szünidő
december 21-től
január 18-ig tart majd
minden szerbiai
általános és
középiskolában.


Nagykorúvá válik a Vajdasági Szabadegyetem

Elstartolt Kishegyesen a Vajdasági Szabadegyetem. Önismereti műhelymunkák, érdekes előadások és sok-sok buli várja a résztvevőket. A szervezők arra törekedtek, hogy többségében vajdasági előadókat hívjanak meg.

Megnyílt a Vajdasági Szabadegyetem mintegy 80 fiatal résztvevője előtt a kishegyesi Kátai-tanya kapuja. Tavaly a rendezvény a járványhelyzet miatt elmaradt. A 18., négynaposra tervezett rendezvény kapcsán nagy volt az érdeklődés. A hivatalos megnyitó után a fiatalok egy ismerkedős csapatjátékon vehettek részt.
Sótanyi Zsófia, Szabadka: „Az ismerkedési játékok közül az utolsó tetszett a legjobban, ahol kaptunk egy szót, amiről nem tudtuk, hogy mi az, a hátunkra volt ragasztva és ki kellett találni barkóba szerűen, csapatbarkóbát játszottunk igazából.”
A program és az ismerkedés, bulizás lehetősége vonzotta a bajmoki Aleksandar Molnart az idei rendezvényre.
„A koronavírus-járvány miatt két évig nem volt semmilyen program. Ez egy érdekes programnak tűnt, úgyhogy a húgom unszolására és az érdekes programoknak köszönhetően úgy gondoltam, hogy eljövök.”
Három hónap alatt sikerült megszervezni idén a Vajdasági Szabadegyetemet a 17 fiatalból álló szervezőcsapatnak. A rendezvény formai része megmaradt, a fiatalok előadásokat hallgathatnak, és önismereti műhelymunkákon vehetnek részt, azonban idén nagyobb teret kaptak a szabad programok, az ismerkedés, társalgás, szórakozás.
Berkó Szilárd, főszervező, Vajdasági Szabadegyetem: „Sokat gondolkodtunk azon, hogy mennyiben változtassunk az előző koncepciónkhoz képest. Azonban visszajelzésként azt tapasztaltuk, hogy leginkább azt igénylik a résztvevők, hogy egy kicsit lazább legyen a napi programterv. Mivel az előző egynéhány alkalommal szinte katonai sorrendben következtek a programok és kevés idő jutott a társalgásra, beszélgetésre. Ezért idén erre szerettünk volna egy kicsit lehetőséget adni.”
Pénteken a VIFÓ történetéről készült másfél órás dokumentumfilmet mutatják majd be a résztvevőknek, ezzel ünneplik a Vajdasági Szabadegyetem fennállását. Szombaton a záróünnepség után bulival fejeződik a rendezvény. Az esemény támogatója a Magyar Kormány és a Magyar Nemzeti Tanács.

Nagykorú válik, vagyis 18. alkalommal szervezik meg a Vajdasági Szabadegyetemet.

A Vajdasági Ifjúsági Fórum szervezi meg
minden évben a Vajdasági Szabadegyetemet.
A Vajdasági Ifjúsági Fórum rövidítése a VIFÓ.
Tegnap kezdődött a szabadegyetem
és tegnap érkeztek a résztvevők a táborba.
Tegnap július 7-e, szerda volt.
A Vajdasági Szabadegyetem a kishegyesi
Kátai tanyán van megszervezve minden évben.
Kishegyes 1 falu Vajdaságban.
Tavaly a koronavírus-járvány miatt elmaradt a tábor.
Tavaly 2020 volt.
A Vajdasági Szabadegyetem szervezői
érdekes előadásokkal, csapatjátékokkal
és sok bulival várják a fiatal résztvevőket.
A szervezők arra törekedtek, hogy idén
minél több vajdasági előadó legyen.
Idén 2021 van.
Idén a 4 napos táborba 80 fiatal résztvevő jelentkezett.
A fiatalok elmondása szerint az érdekes
programok, a jó bulik és az ismerkedés miatt
jó elmenni a Vajdasági Szabadegyetemre.
A VIFÓ csapata 3 hónap alatt szervezte meg a tábort.
A szervezőcsapatban 17 fiatal van.
Berkó Szilárd a Vajdasági Szabadegyetem főszervezője
elmondta, hogy idén több szabadidőt adnak
a résztvevőknek.
Korábbi években nagyon pontos programterv volt
a szabadegyetemen, és a fiatalok kérték
a több szabadidőd az ismerkedésre, a barátkozásra.
Pénteken a VIFÓ történetéről készült 1,5 órás
filmet mutatják be a résztvevőknek.
Péntek július 9-e, holnap lesz.
Ezzel a filmmel ünneplik majd
a Vajdasági Szabadegyetem 18. születésnapját.
Szombaton lesz a tábor utolsó napja.
Szombaton a záróünnepség után 1 jó bulival
zárul a rendezvény.
Szombat július 10-e lesz.


A lakosság háromnegyede ki van téve a dohányfüstnek Szerbiában

Az emberek harmada még a munkahelyén is cigarettafüstöt lélegez be - ez derül ki a Batut Közegészségügyi Intézet felméréséből.

Ma van a dohányfüstmentes nap az országban. 15 és 20 ezer közöttire tehető a dohányzás következményei miatt elhalálozottak száma. Ha az emberek nem gyújtanának rá, tízszer kevesebben betegednének meg tüdőrákban. A szerbiai szakorvosok szerint minden nyilvános helyen, az éttermekben és a kávézókban is teljesen be kellene tiltani a dohányzást. Egy tanulmány szerint ez az intézkedés egyes országokban már eredménnyel is járt. Viszonylag gyorsan kiderült, hogy a tiltás által kevesebb infarktusos eset történik. Becslések szerint világszerte minden egyes nap 18 milliárd szál cigarettát adnak el.

Ma van a dohányfüstmentes nap

Ma van a dohányfüstmentes nap Szerbiában.

Ma január 31-e, péntek van.
A dohányzás nagyon káros
az ember egészségére.
A dohányfüst is nagyon káros
az ember egészségére.
A belélegzett dohányfüst
minden ember egészségére káros.
Szerbiában nagyon sok ember
még a munkahelyén is
dohányfüstöt lélegez be.
Dohányfüst ugyanaz, mint a cigarettafüst.
A dohányzás miatt
nagyon sok ember hal meg.
A dohányzás miatt az ember
tüdőrákos tud lenni.
A tüdőrák 1 súlyos betegség.
Kevesebb ember halna meg tüdőrákban,
ha nem cigarettáznának olyan sokan.
Sok országban tilos a dohányzás
a nyilvános helyeken.
Nyilvános hely például a kávézó, az étterem.
Szerbiában még nincs betiltva a dohányzás
a nyilvános helyeken.
Az orvosok szerint jobb lenne,
ha betiltanák a dohányzást
a nyilvános helyeken Szerbiában is.


Vörös riasztás van érvényben Szerbiában, kivéve a nyugati és délnyugati részt. Az illetékesek fokozott figyelemre intik a járművezetőket.

A Köztársasági Hidrometeorológiai Intézet ma reggel adta ki a figyelmeztetést az ország egész területét érintő, több napon át tartó hőhullám miatt. Hozzátették, az erős és hosszan tartó hőhullám a hét végéig, július 14-ig tart, 35-40 fokos legmagasabb nappali hőmérséklettel.
Damir Okanović, a Közlekedésbiztonsági Bizottság illetékese a Szerbiai RTV reggeli műsorában kiemelte, a forróság úgy hat a sofőrre, mint az alkohol. Minden utazás kockázatos, és akár az életünkbe is kerülhet, ha nem tartjuk be a szabályokat, illetve nem tartunk pihenőket. A turisztikai idényben megnövekedett a forgalom a határátkelőhelyeken, és az utakon is.
Megjegyezte azt is, hogy fokozott a rendőri ellenőrzés a fesztiválok miatt, és arra kérte a bulizókat, hogy ne üljenek volán mögé, ha alkoholt fogyasztottak.

Vörös riasztás van érvényben Szerbiában a nagy hőség miatt.

Ez azt jelenti, hogy a nagyon meleg időjárás már veszélyes lehet.
A hőség a közlekedésben is gondokat okozhat.
Fontos, hogy a sofőrök még figyelmesebben és óvatosabban vezessenek
ezekben a meleg nyári napokban.
Fontos, hogy a sofőrök minden közlekedési szabályt betartsanak
a meleg nyári napokon is.
Hosszabb utazás alkalmával  fontos, hogy pihenőket tartsanak a sofőrök.
A rendőrök szigorú közúti ellenőrzéseket tartanak
a szerbiai utakon a fesztiválok miatt is.
A rendőrök arra kérik a bulizókat, hogy
ne vezessenek, ha alkoholt fogyasztottak.
A hőség vasárnapig kitart Szerbiában.
Vasárnap július 14-e lesz.
Ezekben a napokban a délutáni hőmérséklet
akár a 40 fokot is elérheti.


Telefonon is igényelhető a 3000 dináros támogatás

Éjféltől telefonon is jelentkezhetnek a 3000 dináros támogatásért azok az állampolgárok, akik felvették a koronavírus elleni védőoltás valamelyikét.

A pénzt minden olyan 16 évnél idősebb állampolgár igényelheti, aki május 31-ig vagy felvette valamelyik védőoltás legalább első dózisát, vagy regisztrált és június 7-ig felveszi az első adagot. A támogatás a szerb állami kincstár honlapján és telefonon is június 15-ig igényelhető. A központot ingyen lehet hívni a 0800/100-302-es telefonszámon.
Egyébként egymillió polgár igényelte ma reggelig a 3000 dináros támogatást azok az állampolgárok közül, akik felvették a koronavírus elleni védőoltás valamelyikét – közölte Siniša Mali szerb pénzügyminiszter. A nagy érdeklődés is igazolja, hogy ez az intézkedés megfelelő megoldás, hiszen a célja a minél tömegesebb oltakozás volt. Hangsúlyozta, összesen mintegy két és fél millió polgár jogosult a támogatásra, ami azt jelenti, hogy közelítünk a nyájimmunitáshoz. A miniszter elmondta, hogy június 8-ig kifizetik a minimálbér 50 százalékát, és a hónap végéig a munkanélküliek is megkapják a megígért 60 eurós támogatást.

Éjféltől telefonon is lehet jelentkezni a 3000 dináros támogatásra.

Ma június 4-e, péntek van.
A 3000 dináros támogatásra azok a 16 évnél idősebb
szerb állampolgárok jelentkezhetnek,
akik május 31-ig felvették
a koronavírus elleni védőoltás legalább első adagját.
A 3000 dináros támogatásra azok
a szerb állampolgárok is jelentkezhetnek,
akik jelentkeztek a védőoltásra
és június 7-ig megkapják a vakcina első adagját.
A 3000 dináros támogatást a szerb állam fizeti ki.
A támogatásra az interneten vagy telefonon keresztül
lehet jelentkezni.
A támogatásra június 15-g lehet jelentkezni.
A következő telefonszámon lehet
jelentkezni a 3000 dináros támogatásra:
0800/100-302
Ez a telefonszám ingyenesen hívható.
A következő internetes oldalon lehet
jelentkezni a 3000 dináros támogatásra:
pmi.trezor.gov.rs


Vasárnap kezdődik a nyári időszámítás

Az órákat hivatalosan hajnali kettőkor három órára állítjuk.

A nyári időszámítás hivatalos kezdete a gyakorlatban azt is jelenti, hogy egy órával kevesebbet alhatunk.
Korábban úgy tűnt, nem sokáig lesz így, hiszen az Európai Parlament a tavaszi és őszi, egy órás óraátállítás eltörléséről döntött, a 2021-től történő életbelépés viszont a koronavírus-járvány miatt csúszik.
Elsőként az Amerikai Egyesült Államokban 1916-ban energiatakarékossági okok miatt vezették be az alternatív időszámítást. Oroszország, Fehéroroszország és Ukrajna ugyanakkor 2011-ben megszüntette azt.
A nyári időszámítás minden év március utolsó vasárnapján kezdődik és október utolsó vasárnapjáig tart.

Vasárnap kezdődik a nyári időszámítás

Vasárnap, március 27-én kezdődik a nyári időszámítás.

Március 27-e holnap lesz.
Az órákat hivatalosan hajnali 2-kor
3 órára állítjuk át.
Az óraátállítás miatt vasárnap 1 órával
kevesebbet alhatunk majd.
Elsőként az Amerikai Egyesült Államokban
1916-ban vezették be az óraátállítást.
Oroszország, Fehéroroszország
és Ukrajna 2011-ben megszüntette az óraátállítást.
A nyári időszámítás minden év
március utolsó vasárnapján kezdődik
és október utolsó vasárnapjáig tart.
Október utolsó vasárnapjától pedig
a téli időszámítás kezdődik.
A legtöbb elektronikus eszköz
már magától átáll a nyári időszámításra.
Ilyen elektronikus eszköz például
a mobiltelefon, a számítógép, az okosóra.
Vannak régebbi ébresztőórák, karórák,
amiket az embernek kell átállítania
a nyári időszámításra.


Újra a megszokott nyitvatartással működik a Királyhalom-Ásotthalom határátkelőhely

A szerb-magyar közúti határátkelőt ismét 7 és 19 óra között lehet átlépni - közölte a magyar rendőrség a honlapján.

A húsvéti ünnepek miatti nyitvatartási hosszabbítás tehát véget ért. A többi szerb-magyar határátkelőhely is az eddig megszokott rendben tart nyitva.

Már újra a megszokott nyitvatartással működik a Királyhalom-Ásotthalom határátkelőhely.

Ez azt jelenti, hogy ismét reggel 7 órától este 7 óráig
fogadja az utasokat a Királyhalom-Ásotthalom határátkelőhely.
A húsvéti ünnepek miatt az elmúlt napokban
hosszabb nyitvatartással működött
ez a határátkelőhely.
Ez a nyitvatartási hosszabbítás már véget ért.
A többi szerb-magyar határátkelőhely is
az eddig megszokott munkaidőben tart nyitva.


Szeptembertől óvodások zsibongása tölti be a Vackor épületét

A szabadkai óvoda száz kisgyereket tud majd befogadni, az iratkozás a technikai átvételt követően lesz lehetséges, várhatóan augusztusban.

Tavaly nyáron kezdődött meg a Vackor Szabadkai Magyar Iskoláskor Előtti Nevelő- és Gyakorlóintézmény építése. A Rádity fivérek utcában lévő telek összterülete 2500, az épületé 1700 négyzetméter.
A beruházást kezelő Szekeres László Alapítvány ügyvezetője, Somogyi Tünde a Közügyek stábjának elmondta, a munkálatok elején mintegy 2500 köbméter földet kellett a telekről kihordani tehergépkocsikkal, ami egy hónapig tartott. Ezt követően kezdődött az alapok elhelyezése.
Az udvaron természetesen játszótér kap helyet. Mivel egy dombos területről van szó, ezért a föld alá úgynevezett retenciós medencét alakítottak ki. Erre az esőzések miatt van szükség, ha rövid időn belül nagy mennyiségű eső esne, akkor egy késleltetési rendszerrel kerül a víz a szennyvízelvezető rendszerbe.
Az óvoda háromszintes. A földszint és az első emelet lesz a gyerekek birodalma, míg a padlástérben a Magyar Tannyelvű Tanítóképző Kar hallgatói végzik majd gyakorlataikat.
A földszinten lesz egy tornaterem, továbbá két bölcsődei terem kerül kialakításra mellékhelyiségekkel együtt, valamint itt kap helyet a konyha és az adminisztrációs helyiségek.

Szeptembertől várja az óvodásokat a Vackor épülete

Szeptembertől várja a kisgyerekeket a Vackor óvoda Szabadkán.

Az óvoda 100 kisgyereket tud majd fogadni.
A Vackor óvodába való iratkozás várhatóan
augusztusban lesz.
A Vackor óvoda teljes neve:
Vackor Szabadkai Magyar Iskoláskor Előtti Nevelő- és
Gyakorlóintézmény.
A szabadkai Vackor óvodát tavaly nyáron
kezdték építeni.
Tavaly 2020 volt.
A Vackor óvoda a Rádity fivérek utcában van.
A Vackor óvoda 1 nagy épület.
A Vackor óvoda udvarában lesz 1 szép játszótér.
A Vackor óvoda 3 szintes épület.
A földszinten és az első emeleten
lesznek az óvodás gyerekek.
A földszinten lesz a tornaterem,
2 bölcsődei terem és itt lesz a konyha is.
A második emeleten, vagyis a padlástéren
a Magyar Tannyelvű Tanítóképző Kar
egyetemistái fognak gyakorlatot végezni.
A Magyar Tannyelvű Tanítóképző Kar
1 egyetem Szabadkán.
Ez az egyetem tanítókat és óvópedagógusokat képez ki.
Az egyetemisták azért mennek a Vackor óvodába,
hogy gyakorolják, hogyan kell jól foglalkozni
a kisgyerekekkel.


Mikortól lesz mód nagyobb rendezvényeket szervezni?

Jelenleg nincs itt az ideje a korlátozó intézkedések enyhítésének, valamint hibát követnek el azok, akik a sokáig tétováznak a vakcina felvétele kapcsán - jelentette ki dr. Predrag Kon epidemiológus, a köztársasági válságstáb tagja.

Elmondta, a járványügyi helyzet minden bizonnyal május második felében kezd majd javulni, júniusra pedig már jelentősen jobb lesz. Kon szerint a lakodalmakat és a nagyobb rendezvényeket is csak ezután szabad megtartani.
Elmondta továbbá, nem hiszi, hogy a válságstáb holnapi ülésén enyhítenének a vendéglátóipari egységekre vonatkozó szigorításokon, illetve a közelgő ünnepekre szerinte nem lesznek újabb korlátozások, helyette az eddigieket kell még szigorúbban betartani.

Mikortól lehet nagyobb rendezvényeket szervezni?

Dr. Predrag Kon azt mondta, hogy még nem szabad nagyobb rendezvényeket szervezni az országban.

Dr. Predrag Kon azt mondta,
hogy hibáznak azok az emberek,
akik sokáig gondolkoznak a vakcina felvételén.
Dr. Predrag Kon 1 szerb járványügyi orvos.
A járványügyi orvos szerint
a járványügyi helyzet várhatóan
május közepétől javulhat Szerbiában.
Júniusban már sokkal jobb lehet
a járványügyi helyzet az orvos szerint.
Dr. Predrag Kon azt mondta, hogy
lakodalmakat és nagyobb rendezvényeket is
csak a jobb járványügyi helyzet idején
szabad majd tartani.
Jelenleg még nem szabad lakodalmakat
vagy más nagyobb rendezvényeket tartani
Szerbiában.


Októbertől új munkarend a Szabadkai Közkórházban

Egyre több koronavírussal fertőzött beteg szorul ellátásra Szabadkán. A kórház négy osztálya már a covid-rendszerben működik, sőt ha a betegek száma tovább emelkedik, még más osztályok is átállnak majd - mondta dr. Branka Milisavljević.

A Szabadkai Közkórház szervezési segédigazgatója elmondta: ezért október elsejétől a poliklinikai osztályon csak azokat a betegeket fogadják majd, akik a választott orvosuk által kiállított sürgősségi beutalóval érkeznek. Ezzel kapcsolatban megbeszélést tartottak a Szabadkai Egészségház illetékeseivel. Szabadkán visszaáll a járványhelyzetben érvényes rendszer, ez kihat a krónikus betegekre is.
Dr. Branka Milisavljević: „Pillanatnyilag nem lesz lehetőségünk ezeket a betegeket is megvizsgálni. Ha valakinek szüksége lesz vizsgálatra, vagy a gyógyterápiáján kell változtatni, mert rosszabbodott az állapota, az általános orvos kapcsolatban lesz az orvosainkkal. Újra aktiváltuk azokat a telefonvonalakat, amelyek korábban aktívak voltak, lehet beszélni az orvossal, lehetséges lesz a gyógykezelés változtatása, beutaló kérése, időpont egyeztetése.”

Egyre több koronavírusos beteget ápolnak a Szabadkai Közkórházban.

A kórház 4 osztálya már covid-osztályként működik.
A koronavírust Covid-19-nek is hívják.
A covid-osztályokban ápolják a koronavírusos betegeket.
Ha még több koronavírusos beteg lesz
a szabadkai kórházban,
akkor más osztályok is átállnak covid-osztályra.
Ez miatt október 1-jétől a poliklinikai osztályon
csak azokat a betegeket fogadják majd,
akik a választott orvosuk által kiállított
sürgősségi beutalóval érkeznek a kórházba.
A Szabadkai Közkórházban újra működnek
azok a telefonszámok, amelyeken lehet
beszélni az orvossal, lehet beutalót kérni
és időpontot megbeszélni.


Kevés gyerek születik Szerbiában

Kevesebb gyerek születik ma Szerbiában, mint a balkáni háborúk idején. A népesedési szakértő szerint 2061-re akár 20-30 százalékkal is csökkenhet Vajdaság, illetve Közép-Szerbia lakossága.

Az ország demográfiai mutatói évek óta aggodalomra adnak okot. Szerbia egyike annak a 32 országnak, amelyben csökken a lakosok száma. A világ össznépessége ugyanis eközben rohamosan emelkedik: 4 milliárddal élünk többen a bolygón most, mint fél évszázada. Szerbiában egyébként a lakosság elöregedése is komoly probléma: a fiatalok közül sokan elvándorolnak, így emelkedik az átlagéletkor, ami jelenleg 43 év.

Kevés gyerek születik Szerbiában

Több gyerek született Szerbiában akkor, amikor háború volt.

Most kevés gyerek születik Szerbiában.
42 év múlva még kevesebb gyerek fog születni Szerbiában.
Ezt a népesedési szakértők mondják.
A népesedési szakértő azzal foglalkozik, hogy hány gyerek születik 1 évben.
A népesedési szakértő azzal foglalkozik, hogy hány ember hal meg 1 évben.
Szerbiában kevés gyerek születik.
Szerbiában kevés a fiatal.
Szerbiában azért kevés a fiatal, mert sokan külföldre mennek dolgozni.
Szerbiában sok az idős ember.
Nem jó, hogy Szerbiában több az idős ember, mint a fiatal.


Enyhülnek a járványügyi intézkedések Szerbiában

Szombattól nem kötelező felmutatni az oltási igazolást Szerbiában - így döntött a válságstáb, mivel úgy ítélte meg, hogy a járványhelyzet kedvezően alakul.

Arról is döntöttek, hogy ezentúl nem korlátozzák az emberek számát a zárt terekben. A maszk viselete ajánlott. A továbbiakban csak az igazolt covid-betegeknek kell karanténba vonulniuk, 7 napra. Azoknak a személyeknek, akik fertőzöttel kerültek kontaktusba, ezentúl nem kell karanténra számítaniuk. Az országba csak olyan külföldi állampolgár léphet be, aki igazolni tudja, hogy oltva van, vagy hogy átesett a betegségen, illetve negatív szerológiai tesztet mutat fel.
Darija Kisić Tepavčević, a válságstáb tagja: „Elfogadtuk a Nemzeti Oltási Bizottság ajánlását, amely egy újabb emlékeztető oltás bevezetésére vonatkozik, azaz a 18. életévüket betöltött személyek a negyedik vakcinát, vagyis a második emlékeztető oltást is megkaphatják. Ez azt jelenti, hogy a 18 évnél idősebb személyek számára lehetséges és ajánlott ennek a vakcinának felvétele, az első emlékeztető oltást követő 5 hónap elteltével.”
A Közügyekben Bohucki Nebojsa járványügyi szakorvos beszámolt a jelenlegi járványügyi helyzetről Szerbiában és Észak-Bácskában, valamint arról is beszélt, hogy mi a véleménye a 4., illetve az 5. oltás felvételéről.

Enyhülnek a szigorítások Szerbiában

Tegnap tartott megbeszélést a szerbiai válságstáb.

Tegnap március 10-e, csütörtök volt.
A válságstáb döntése szerint enyhülnek
a járványügyi intézkedések Szerbiában.
Ez azt jelenti, hogy szombattól nem kötelező felmutatni
a védettségi igazolásokat Szerbiában.
Szombat március 12-e, holnap lesz.
Enyhítés lesz az is, hogy mostantól
nem korlátozzák az emberek számát
a zárt terekben.
A maszk viselete továbbra is ajánlott.
A továbbiakban csak az igazolt
koronavírusos betegeknek kell 7 napra
karanténba vonulniuk.
Azoknak már nem kell karanténba vonulniuk,
akik koronavírusos beteggel
voltak valamilyen kapcsolatban.
Szerbiába csak olyan külföldi állampolgár léphet be,
aki igazolni tudja, hogy be van oltva,
vagy igazolni tudja, hogy volt már koronavírusos beteg,
vagy negatív koronavírus-tesztje van.
A szerbiai válságstáb azért döntött
a szigorítások enyhítéséről,
mert szerintük kedvezően alakul a járványhelyzet,
vagyis nincs annyi beteg az országban.
Darija Kisić Tepavčević elmondta,
a 18 évnél idősebb lakosoknak
ajánlott felvenni a negyedik
koronavírus elleni védőoltást is.
Darija Kisić Tepavčević a válságstáb tagja.


Szabó-varró tanfolyam indul az adai Műszaki Iskolában

A településen nagy múltra visszatekintő kötőiparnak, a közelben nyíló cégeknek és a megnövekedett munkaerő-keresletnek köszönhetően indítják el a képzést.

A szabás és varrás elméleti és gyakorlati részét egy 300 órás tanfolyamon lehet elsajátítani, amely szerb és magyar nyelven, 10 fővel indul.
A képzés befejeztével államilag elismert tanúsítványt kapnak a résztvevők. A tanfolyam ára 65 000 dinár hallgatónként. Jelentkezni a 024/853-034-es telefonszámon lehet.
Gilice Hilda, az adai Műszaki Iskola igazgatója: „240 órán sajátítják el a tanulók a gyakorlati alapokat és 60 óra keretén belül az elméleti tudást és 10 óra vizsgaóra is lesz majd. Ez a képzés itt realizálódik az iskolánkban, mivel az iskolában van megfelelő tanterem, megfelelő géppark és természetesen megfelelő végzettséggel és felkészültséggel rendelkező szakemberek. A 300 óra keretén belül a hallgatók megtanulják majd a szabás-varrás az alapjait, tehát megtanulnak pl. Burdából szabásminta alapján készíteni ruhadarabokat, szoknyát, nadrágot és így tovább.”

Szabó-varró tanfolyam indul Adán

Szabó és varró tanfolyam indul az adai Műszaki Iskolában.

Ada 1 település és község Vajdaságban.
A tanfolyamra jelentkezők 300 órában tanulják
a szabás és a varrás elméletét és gyakorlatát.
A szabó-varró tanfolyamon 10 ember tanulhat.
A szabó-varró tanfolyam szerb és magyar
nyelven is indul.
Államilag elismert igazolást kapnak azok,
akik befejezik a szabó-varró tanfolyamot Adán.
A tanfolyamért fizetni kell.
A tanfolyam ára 65.000 dinár.
A szabó-varró tanfolyamra telefonon keresztül
lehet jelentkezni a következő telefonszámon:
024 853 034
Az adai Műszaki Iskolában megfelelő
tantermek vannak a szabó-varró tanfolyam indításához.
A szabó-varró tanfolyamon szakemberek
tanítják majd a tanulókat arra,
hogyan kell szabni és varrni különböző ruhákat.


Március előtt választások lesznek Szerbiában

2024 márciusa előtt megtarthatják a választásokat Szerbiában - mondta a szerb államfő Nišben. Aleksandar Vučić kijelentette, hogy tudomásul vette az ellenzék kérését, amelyet levélben közöltek vele és hamarosan választ is kapnak.
Elégedettek lesznek, legkésőbb március 2-án, de lehet, hogy előbb is választásokat tartanak Szerbiában. A szerb államfő egyébként az osztrák Palfinger cég gyárának építési munkálatait tekintette meg Nišben.

Jövőre választások lesznek Szerbiában

Jövő év márciusa előtt választások lesznek Szerbiában.

Ezt a szerb államfő jelentette be.
Jövő év 2024 lesz.
A szerb államfő Aleksandar Vučić.
A szerb államfő arról is beszélt, hogy
legkésőbb március 2-án, de előbb is
megtarthatják a választásokat Szerbiában.
A választásokon a lakosok azokra a politikai pártokra
és vezetőkre szavaznak, akiket akarják,
hogy irányítsák az országot.


Koncert a tehetséges, de nehezebb sorsú diákokért

Jótékonysági koncertet tartanak csütörtökön a szabadkai Politechnikai Iskolában.

Az eseményen azoknak a tehetséges tanulóknak gyűjtenek pénzt, akik szerényebb körülmények között élnek. A koncert 12 órakor kezdődik, a Politechnikai Iskola és a Szabadkai Zeneiskola diákjainak részvételével.
A rendezvényt a Profesura Alapítvány szervezi.

Koncert a tehetséges, de nehéz sorsú diákokért

Jótékonysági koncertet tartanak ma a szabadkai Politechnikai Iskolában.

Ma május 5-e, csütörtök van.
A jótékonysági koncerten azoknak
a tehetséges tanulóknak gyűjtenek pénzt,
akik nehéz körülmények között élnek.
Tehetséges tanuló az, aki például
nagyon szépen rajzol, énekel, nagyon jól sportol
vagy nagyon jó eredményeket ér el matematikából.
A jótékonysági koncert ma 12 órakor kezdődik.
A jótékonysági koncerten fellépnek
a Politechnikai Iskola
és a Szabadkai Zeneiskola diákjai.
A rendezvényt a Profesura Alapítvány szervezi.
A jótékonysági koncertre minden
jó szándékú adományozót szeretettel várnak.


Később kezdődik és elektronikusan is megoldható az elsősök iratkozása

Később kezdődik az első osztályba való iratkozás Szerbia-szerte, amely eredetileg április elsejétől indult volna - tájékoztat a szerb kormány.

Új módszert is bevezettek. A szülők elektronikus úton vagy telefonon jelezhetik, melyik oktatási intézménybe szeretnék beíratni gyermeküket. Az online iratkozás az eUprava portálon keresztül történhet. A jelentkezések alapján az oktatási intézmények nyilvántartásba tudják venni, hogy pontosan hány elsősre számíthatnak. Azokat a szülőket, akik az elektronikus iratkozást választják, később értesítik az iratkozás pontos időpontjáról. Bővebb információ az eUprava portálon érhető el.

Később kezdődik az 1. osztályosok iratkozása

Később kezdődik az 1. osztályba való iratkozás egész Szerbiában.

Eredetileg áprilisban lett volna
az 1. osztályba való iratkozás
Szerbiában.
Az 1. osztályba való iratkozás
interneten keresztül is történhet.
Az 1. osztályba való iratkozáshoz
a szülők telefonon is felhívhatják
azt az iskolát, ahova szeretnék,
hogy a gyerekük járjon.
Az 1. osztályba való iratkozás
az eUprava internetes oldalon történik.
Az eUprava internetes oldalon
az iskolák is látni tudják,
hogy hány 1. osztályos iratkozik
az iskolába.
Azok a szülők,
akik interneten keresztül
iratják be gyereküket
az 1. osztályba,
később kapnak értesítést
az iratkozás pontos időpontjáról.
Az 1. osztályba való iratkozáshoz
még több információt
az eUprava internetes oldalon
lehet olvasni.
Ezt kell beírni az internet keresőbe:
https://euprava.gov.rs/


Lesz AstraZeneca védőoltás is Szerbiában

150 ezer adag AstraZeneca védőoltás érkezik holnap Szerbiába - erősítette meg Aleksandar Vučić elnök.

A bejelentések szerint a szerb államfő fogadja majd a vakcinaszállítmányt a belgrádi reptéren. A brit-svéd gyártmányú vakcinával együtt Szerbia már négyféle oltóanyaggal fog rendelkezni, a Pfizer-féle, az orosz Szputnyik V és a kínai Sinopharm vakcinák mellett az AstraZeneca által előállított oltással is.
Vučić egy horvát médiumnak adott interjújában elmondta, hamarosan Szerbia lesz az első a vakcináció arányát tekintve a lakossághoz viszonyítva Európában, ugyanis jól halad az oltási folyamat. A szerb elnök arra a kérdésre, hogy hogyan sikerült Szerbiának az elsők között lennie az átoltottságot tekintve, elmondta, már tavaly augusztusban és szeptemberben megkezdték a vakcinabeszerzés folyamatát, amelynek meglátszik az eredménye. Leszögezte, napi szinten harcoltak a vakcinákért.

Holnap érkezik a 150.000 adag AstraZeneca védőoltás Szerbiába.

Holnap február 20-a, vasárnap lesz.
Aleksandar Vučić szerb államfő
fogadja majd
a belgrádi repülőtéren
a nagy mennyiségű
koronavírus elleni védőoltást.
Belgrád Szerbia fővárosa.
Az AstraZeneca nevű védőoltás
brit-svéd gyártmányú.
Nagy-Britannia 1 ország Európában.
Svédország is 1 ország Európában.
Európa 1 kontinens,
vagyis több ország csoportja.
Szerbiában így már összesen
4 fajta vakcina közül
választhatnak az emberek.
Ilyen a Pfizer-féle védőoltás,
az orosz Szputnyik V,
a kínai Sinopharm vakcina
és az AstraZeneca koronavírus
elleni védőoltás.
Aleksandar Vučić azt mondta,
hogy nagyon jól halad
a vakcináció Szerbiában,
vagyis egyre több ember
kapja meg a koronavírus elleni
védőoltást.


Orvoshiány van Óbecsén

Nőgyógyász nélkül marad az Óbecsei Egészségház - írja a 021.rs hírportál.

Információjuk szerint február 28-án az utolsó nőgyógyász is távozik munkahelyéről. Az egészségház illetékesei ennek ellenére igyekeznek megoldani a problémát. Mint közleményükben írják, március elsejétől hetente háromszor lesz nőgyógyász-szakorvosi rendelés az intézményben a helyi önkormányzat támogatásának köszönhetően. Kosana Nešić, a helyi egészségház vezetője elmondta, folyamatos problémát jelent a településen az orvoshiány, ennek ellenére igyekeznek mindig megoldást találni arra, hogy a polgárok ne maradjanak szakrendelés nélkül.

Kevés az orvos Óbecsén

Sok orvos megy dolgozni Óbecséről egy másik országba.

Azért mennek az orvosok másik országba dolgozni, mert több a fizetés.
Óbecse egy város Vajdaságban.
Nem lesz nőgyógyász az Óbecsei Egészségházban.
Az egészségház az a hely, ahol az orvosok dolgoznak.
A nőgyógyász egy orvos, aki a nők nemi szervét nézik át.
A nőgyógyász azért nézi át a nők nemi szervét, hogy egészségesek legyenek.
Minden nőnek kell mennie nőgyógyászhoz.
2019. február 28-tól nem dolgozik minden nap nőgyógyász Óbecsén.
2019. március 1-jétől heti 3-szor dolgozik nőgyógyász Óbecsén.
Még nem lehet tudni, hogy melyik három nap fog dolgozni a nőgyógyász Óbecsén.


A hét végéig összeülhet a válságstáb

Ha az emberek nem tartják be a megelőző intézkedéseket, komoly szigorításokra számíthatunk - mondják az illetékesek.

Dr. Predrag Kon szerint a hét végéig összeülhet a válságstáb. A járványügyi szakember a szerb közmédia műsorában kiemelte, csak a mai napon 362 új koronavírusos esetet regisztráltak Belgrádban. A közelgő iskolakezdés kapcsán leszögezte, az oktatási minisztérium elképzelései alapján minél kevesebb kellene, hogy legyen az online órák száma. Ugyanakkor arra is felhívta a figyelmet, hogy a 12 év feletti gyermekek csak kevés százaléka kapta meg a védőoltást.

A hét végéig összeülhet a válságstáb

Dr. Predrag Kon szerint a hét végéig összeülhet a szerbiai válságstáb.

Hétvége szombat és vasárnap.
Dr. Predrag Kon 1 szerb járványügyi orvos
és a válságstáb tagja.
Az orvosok szerint, ha az emberek nem tartják be
a koronavírus elleni óvintézkedéseket,
akkor komoly szigorítások várhatóak.
Óvintézkedés például a maszk viselete
vagy az emberek közötti távolságtartás.
A járványügyi orvos azt ajánlja,
hogy minél többen vegyék fel
a koronavírus elleni védőoltást.
A járványügyi orvos elmondta,
hogy az oktatási minisztérium azt szeretné,
ha rendesen kezdődne szeptemberben a tanítás.
Dr. Predrag Kon szerint kevés 12 év feletti gyermek
vette fel eddig a védőoltást Szerbiában.


Újabb szigorítások hétvégére

Döntött a szerbiai válságtörzs, szigorítások várnak ránk a hétvégén a koronavírus gyors terjedése miatt. Szombat déltől hétfő reggel 6 óráig csaknem minden bezár az országban. Az új intézkedéseket a Szerb Kormány is jóváhagyta.

A korlátozások alól csak az élelmiszerbortok, a gyógyszertárak, a benzinkutak és az ételkihordók képezik a kivételt. Dr. Predrag Kon járványügyi szakember a válságstáb sajtótájékoztatója után elmondta, hétfőtől a középiskolák áttérnek az online oktatásra. A szigorítás a síközpontok esetében drasztikusabb, ott semmilyen szolgáltatóegység nem dolgozhat. A válságstáb kedden ismét összeül, és értékeli a járványügyi helyzetet.
Dr. Predrag Kon, járványügyi szakember: „A válságtörzs mai ülésén a véleménycsere után a következő következtetésre jutottunk: a hegyekben található sípályákon gyakorlatilag semmi, ami kávéházakkal, üzletekkel kapcsolatos nem dolgozhat a hétvégén. Ami Szerbia egyéb részeit illeti, szombaton minden 12 óráig dolgozik majd. 12 után hétfő reggel hatig csak az élelmiszerboltok, gyógyszertárak, benzinkutak dolgozhatnak. Hétfőtől online oktatásra térnek át a középiskolák. Ez az, amiről döntöttünk, a következő tanácskozásunkra kedden kerül sor.”

Újabb szigorítások hétvégére

Pénteken újabb szigorításokról döntött a szerbiai válságstáb.

Pénteken tartott megbeszélést
a szerbiai válságstáb
a járványügyi helyzetről.
Péntek március 5-e, tegnap volt.
A szerbiai válságstábban orvosok is vannak.
A szerbiai válságstáb döntése szerint
komoly szigorítások lesznek hétvégén
Szerbiában.
Hétvége szombat és vasárnap.
Szombat 12 órától hétfő reggel 6 óráig
majdnem minden be lesz zárva
az országban.
Szombat március 6-a, ma van.
Csak az élelmiszerboltok, a gyógyszertárak,
a benzinkutak és az ételkihordók
dolgozhatnak hétvégén is.
Minden másfajta üzletnek
be kell zárnia szombat 12 órától
hétfő reggel 6 óráig.
Szigorítás lesz még az is,
hogy hétfőtől a középiskolásoknak
távoktatás lesz.
Távoktatás csak az interneten
keresztül történik.
Hétfő március 8-a lesz.
A szigorítások azért kellenek,
mert újra nagyon sok
a koronavírusos beteg Szerbiában.
Mindenkinek fontos betartani
a szabályokat, hogy kevesebb
beteg legyen az országban.
A szerbiai válságstáb kedden tart
újabb megbeszélést
a járványügyi helyzetről.
Kedd március 9-e lesz.


Nyilas Mihály: Nincs ok a távoktatás bevezetésére

Nincs ok a távoktatás bevezetésére Szerbiában - nyilatkozta Közügyek című műsorunknak Nyilas Mihály tartományi oktatási titkár.

Nyilas Mihály véleménye szerint jelenleg itt a legkedvezőbbek a koronavírus-adatok a régióban. Habár sokan tartottak tőle, az iskolaév megkezdése után nem emelkedett a fertőzöttek száma. Ez a szigorú előírásoknak és azok betartásának köszönhető. A tartományi oktatási titkár elmondta, egy hónapra elegendő távoktatási anyag már elkészült, és zökkenőmentesen át tudnának állni, de mivel tudják, hogy a tantermi oktatás nem helyettesíthető az online térben, csak végső esetben történhet meg az átállás.
 Nyilas Mihály, tartományi oktatási titkár: „Jelenleg nincs ok a távoktatás bevezetésére. Az iskolákat nem kell akkor sem persze bezárni. Régiónként lehet majd bevezetni a távoktatást, ha erre szükség lesz. Nagyon extrém esetben, végső esetben lesz az, hogy teljes távoktatás lesz az egész ország területén.”

Nincs ok a távoktatás bevezetésére

Nyilas Mihály azt mondta, hogy nem akarják újra bevezetni a távoktatást Szerbiában.

Nyilas Mihály
Vajdaságban
az oktatási titkár.
Az oktatási titkár
azzal foglalkozik,
hogy a tanítás jól működjön
minden iskolában
Vajdaságban.
Nyilas Mihály azt mondta,
hogy nincs sok új
koronavírusos beteg
Vajdaságban,
ezért nincs szükség
a távoktatás bevezetésére.
A távoktatás
az interneten történő
tanítást és tanulást
jelenti.
Sokan attól féltek,
hogy az iskolák
októberben újra
be fognak zárni
a koronavírus miatt.
Ez nem történt így.
Azért nem lett
sok új koronavírusos
beteg a szeptemberi
iskolakezdéstől,
mert az iskolákban
szigorúan betartják
a koronavírus elleni
óvintézkedéseket.
Ilyen óvintézkedés
például, hogy minden
iskolában kötelező
a maszk viselete,
a távolságtartás,
és kötelező a gyakori
kézmosás és kézfertőtlenítés.
Nyilas Mihály elmondta,
csak végső esetben
lesz újra távoktatás
Szerbiában.
Ez azt jelenti,
hogy csak akkor
lenne újra távoktatás,
ha újra sok koronavírusos
beteg lenne
az országban.
Az iskolákban jobb
a tanítás és a tanulás,
mint az interneten keresztül.


Érkezik az 5000 dinár a fiatalok számlájára

Ma kezdték el kifizetni az ötezer dináros állami támogatást a 16 és 29 év közötti fiataloknak Szerbiában.

Elsőként a szociális segélyben részesülők kapják meg az összeget. A folyósítás hétfőn folytatódik. A következő hét első két napján minden jelentkező megkapja a támogatást - mondta Siniša Mali pénzügyminiszter. Az egyszeri támogatásra több mint 960 ezer fiatal jelentkezett.
Siniša Mali, pénzügyminiszter, Szerbia: „Ahogy azt megígértük, ma elkezdtük a kifizetéseket. Ma mindazok kapják meg, akik szociális segélyben részesülnek, majd ezután mintegy 450 ezer fiatal kapja meg. A kifizetéseket hétfőn, 19-én folytatjuk. Hétfőn és kedden, vagyis a következő hét első napjaiban mindenkinek folyósítjuk, aki jelentkezett, így ismét valóra váltjuk egyik ígéretünket. Emlékeztetném Szerbia lakosait, hogy idén már két alkalommal segítettük a fiataljainkat, száz euróval februárban és júniusban, most pedig ezzel az ötezer dinárral ismét megmutatjuk, hogy mennyire gondoskodunk azokról, akiknek az a legszükségesebb.”

Ma kezdik el kifizetni az 5 ezer dináros állami támogatást a szerbiai fiataloknak.

Ma december 16-a, péntek van.
Az 5 ezer dináros állami támogatást
a 16 év és 30 év közötti fiatalok kapják Szerbiában.
Ma a szociális segélyben részesülők
kapják meg az 5 ezer dináros támogatást.
A támogatás kifizetése hétfőn folytatódik.
Hétfő december 19-e lesz.
Hétfőn és kedden minden jelentkező
megkapja a támogatást.
Az egyszeri támogatásra több mint
960 ezer szerbiai fiatal jelentkezett.
Ezt Siniša Mali, szerb pénzügyminiszter mondta.
A szerbiai fiatalok idén már 2 alkalommal,
vagyis februárban és júniusban is kaptak
támogatást a szerb államtól.
Siniša Mali azt is elmondta,
hogy a mostani támogatással
ismét megmutatja az állam,
hogy mennyire gondoskodnak a szerbiai fiatalokról.


Már körvonalazódik, hogyan indul a tanítás szeptemberben Szerbiában

Erről beszélt a szerbiai válságstáb tagja, Branislav Tiodorović.

Elmondta, az általános iskolák alsós tagozatai a korábban megszokottak szerint kezdik majd a tanévet. A felsősök, valamint a középiskolások oktatásának módja a járványhelyzet alakulásától függ - tette hozzá.
A kötelező vakcinációval kapcsolatban elmondta, ez nem demokrácia kérdése, hanem civilizációs kérdés. Minden egészségügyi dolgozót arra kért, hogy oltakozzon, és szolgáljon példaként az embereknek.
A védőoltás felvételére szólította fel az oktatásban dolgozókat Branko Ružić. A szerb oktatási miniszter szerint az oltakozás az utolsó esély a koronavírus legyőzésére, illetve arra, hogy szeptember elsején a tantermekben kezdődhessen meg az oktatás. Egyébként a szerbiai pedagógusok fele már felvette a védőoltást. A felsőoktatásban dolgozók között a legmagasabb az oltakozási arány, őket követik az alapfokú oktatásban dolgozók, majd az óvodák alkalmazottjai.

Már van terv a szeptemberi iskolakezdés módjáról

Branislav Tiodorović elmondta, hogy már van terv a szeptemberi iskolakezdés módjáról.

Branislav Tiodorović 1 szerb orvos
és a szerbiai válságstáb tagja.
Tiodorović elmondta, hogy az iskolák alsós tagozatai
a tervek szerint rendesen, az iskolákban
kezdik majd a tanévet Szerbiában.
Alsós tagozat 1. osztálytól 4. osztályig van.
A felsősök és a középiskolások tanítása
majd attól függ, hogyan alakul a járványhelyzet Szerbiában.
Ha sok koronavírusos beteg lesz az országban,
akkor lehet, hogy az interneten keresztül
kezdődik szeptemberben a tanítás
a felsősöknek és a középiskolásoknak.
Az általános iskola felső osztályai
5. osztálytól 8. osztályig vannak.
Branislav Tiodorović arra kéri az egészségügyben dolgozókat,
hogy minél előbb vegyék fel a koronavírus elleni védőoltást.
Egészségügyben dolgozó például az orvos,
a nővér, az ápoló.
Branko Ružić arra kéri az oktatásban dolgozókat,
hogy minél többen vegyék fel a vakcinát.
Branko Ružić a szerb oktatási miniszter.
Oktatás, tanítást jelent.
Oktatásban dolgozó például a tanító, a tanár.
Az oktatási miniszter szerint a védőoltás felvétele
az egyetlen esély a koronavírus legyőzésére.
Az oktatási miniszter szerint minél többen felveszik
a koronavírus elleni védőoltást, annál nagyobb
az esély arra, hogy szeptemberben
minden tanuló a tanteremben kezdi az oktatást.


A téli szünet kezdetének módosításáról még nem döntöttek

November 22-től Szerbia összes általános és középiskolájában a hagyományos módon folytatódik az oktatás - jelentette ki Milan Pašić, az oktatási segédminiszter a Szerbiai RTV reggeli műsorában.

A téli szünidőről még nem született döntés. Ana Brnabić szerb miniszterelnök a B92-nek azt nyilatkozta, ugyan szó esett a téli szünidő kezdetének megváltoztatásáról, valamint az esetleges két héttel korábbi kezdésről, erről azonban a köztársasági válságstáb orvosaival kell egyeztetni. Milan Pašić továbbá arról beszélt, hogy a téli szünet korábbi megkezdése az általános iskolások szüleinek okozza majd a legnagyobb gondot, hiszen meg kell oldaniuk a gyerekek felügyeletét. Az oktatási miniszter helyettese arról is beszélt, hogy a rendkívüli egy hetes szünidő hasznosnak bizonyult a járvánnyal szembeni küzdelemben.
Milan Pašić, oktatási segédminiszter: „Sajnos a fertőzöttek aránya továbbra is magas, így továbbra is ügyelnünk kell minden előírt intézkedésre. Hiszem, hogy azok az intézkedések, amelyeket az előző időszakban a válságstáb ülésén elfogadtak, bizonyos eredményeket hoztak. November 22-től, hétfőtől a Szerb Köztársaság területén található összes általános és középiskola tanulója az első, vagyis a közvetlen tanítási modell szerint fog tanulni, ami azt jelenti, hogy minden osztály együtt lesz.”

Nincs még döntés a téli szünet kezdetéről

November 22-től Szerbia összes általános és középiskolájában rendesen folytatódik az oktatás.

Ez azt jelenti, hogy minden szerbiai
általános és középiskolában az iskolákban lesz
a tanítás, és nem az interneten keresztül.
November 22-e, hétfő lesz.
A téli szünet kezdetéről még nincs döntés.
Ana Brnabić elmondta, hogy beszéltek
a téli szünet 2 héttel való korábbi megkezdéséről.
Ez azt jelenti, hogy a téli szünet
már december 15-én elkezdődne
a szerbiai általános és középiskolákban.
Ana Brnabić elmondta, hogy erről a tervről
a szerbiai válságstáb orvosi részével kell még beszélni.
Ana Brnabić a szerb miniszterelnök.
A téli szünet korábbi megkezdése lehetséges,
hogy gondot okozna a szülőknek,
mert meg kell oldaniuk a gyerekekre való felügyeletet,
amíg ők dolgoznak.
Szerbiában még mindig sok a koronavírusos beteg.
Ezért fontos betartani az óvintézkedéseket.
Ilyen óvintézkedés például a maszkviselet,
a távolságtartás és a gyakori kézfertőtlenítés.


A sajátos nevelési igényű gyerekek is távoktatásban vettek részt

Nagy kihívást jelentett ez a tanároknak, a diákoknak és a szülőknek is egyaránt, hiszen így a fejlesztések és más tantárgyak is online térbe kerültek a speciális iskolákban.

Márciustól a sajátos nevelési igényű gyerekek is távoktatásban vettek részt Szerbiában. Az iskolákban jelenleg is nyári szünet van, üresek a tantermek. Ez nem volt másképp azonban az elmúlt hónapokban sem, hiszen márciustól távoktatás folyt a speciális általános és középiskolákban is egyaránt. A sajátos nevelési igényű gyerekek és tanáraik mesélték el, hogyan zajlott a távoktatás, és miben reménykednek a szeptemberi iskolakezdéskor.
Mindjárt itt a szeptember elseje, amikor a diákok újra az iskolapadok mögé ülhetnek. Legalábbis ez így szokott lenni, idén azonban a koronavírus miatt, mint sok minden más ez is bizonytalan. A 10 éves Mészáros Sámuel Félix egy szabadkai speciális általános iskolába jár, szeptembertől indul 5. osztályba. A fiú már nagyon várja, hogy iskolába mehessen, habár számára nem volt megterhelő a távoktatás sem.
Ott jártunkor a szabadkai Varga család otthonában, a kertben kártyázott anyja és lánya. A szünidei szabadságot használták ki közösen. A kezdetek nehezek voltak, és a tanulás sem ugyanúgy nézett ki otthon, mint az iskolában, mégis Varga Melinda szerint alkalmazkodni tudtak a mozgásban akadályozott lányával a távoktatás kihívásaihoz. „Az elején nehezebben indult, aztán azért meg kell, hogy mondjam, egészen jól bele jöttünk. Ő is látta, hogy ez így fog folytatódni, tehát mi ezt megbeszéltük.”
Tanárként főként az első hetek jelentettek fejtörést Kovács Tündének, aki sajátos nevelési igényű középiskolásokat tanít Szabadkán. „Nagyon belejöttünk már mi tanárok is, én legalábbis igen, és a tanulók is, úgy hogy most már sokkal jobban tudnánk kezelni a helyzetet, és szerintem nem is lenne olyan rossz. Bár én még mindig azt mondom, hogy ami a gyakorlati oktatást illeti, ott sajnos nem lehet távoktatni.”
Arról, hogy hogyan indul szeptemberben az oktatás még nincs hivatalos információ, ezért az iskolák, így a speciális iskolák is több modell alapján kell, hogy felkészülten várják szeptember 1-jét, betartva minden óvintézkedést.

Távoktatás a sajátos nevelési igényű gyerekek életében is

Jelenleg nyári szünet van a szerbiai speciális általános és középiskolákban is.

Speciális iskolába járnak
a sajátos nevelési igényű gyerekek.
Például a mozgássérült gyerek,
a látássérült gyerek,
és az értelmi sérült gyerek is
sajátos nevelési igényű.
Távoktatás volt márciustól
a sajátos nevelési igényű
gyerekeknek is Szerbiában.
A távoktatás az interneten
keresztül történik.
Az elején nehéz volt
megszokni az interneten való
tanulást a sajátos nevelési
igényű gyerekeknek,
a tanáraiknak, és
a családjaiknak is.
A 10 éves Mészáros Sámuel
Félix is 1 szabadkai
speciális iskolába jár.
Sámuel elmondta,
hogy szeretett
interneten tanulni,
és neki nem volt nehéz
a távoktatás.
Sámuel már nagyon várja
hogy újra iskolába mehessen,
hogy találkozzon a tanáraival
és a barátaival.
Varga Melinda 1 mozgássérült
kislány édesanyja.
Melinda elmondta,
hogy az elején
nehéz volt a távoktatás,
de később megszokták,
és jól tudtak haladni
a lányával.
Kovács Tünde tanárként dolgozik
1 szabadkai speciális
középiskolában.
Tünde elmondta, hogy
neki és a diákjainak is
tetszett a távoktatás,
de a gyakorlati tanítást,
nem lehet megoldani
az interneten keresztül.
Még nincs hivatalos
információ arról, hogy
hogyan fog kezdődni
a tanítás szeptember 1-jétől.
Az biztos, hogy az iskolákban is
be kell majd tartani
a koronavírus elleni
óvintézkedéseket.
Ilyen óvintézkedés például
a maszk viselése,
a tantermek fertőtlenítése,
a gyakori kézmosás
és a távolságtartás betartása.


Egyre jobbak a koronaszámok

A felnőtt lakosság csaknem 44 százaléka legalább egyszer be van oltva koronavírus ellen Szerbiában.

Még egy kicsi, és száz alá csökken a koronavírus-fertőzöttek napi száma Szerbiában - egy nap alatt kevesebb tesztből ugyan, de 116 új fertőzöttet szűrtek ki az országban. Közelít a 7 ezerhez azok száma, akik hivatalosan a fertőzés következtében vesztették életüket - egy nap alatt ezúttal 8-an hunytak el, a járvány kezdete óta összesen 6917-en.
Jelentősen csökkent a nyomás az egészségügyi rendszeren az elmúlt időszakban: 531 személy szorul kórházi ellátásra, közülük 26-an vannak lélegeztetőgépen. A korábbi bejelentések szerint amennyiben jól halad az oltakozás az országban, június 21-től engedélyezi majd a tömeges rendezvények megtartását a szerbiai válságstáb.
Szerbiában két oltóanyagadagot eddig 37 százaléknyian kaptak. Ők védettek, vagy hamarosan azok lesznek a kórral szemben. Összesen több mint 4 millió 780 ezer dózist adtak be országszerte az immunizáció kezdete óta. Belgrádban az oltakozási kedv még mindig tart, az 51,5 százalékot is meghaladta a beoltott felnőtt fővárosiak aránya, mindkét adagot több mint 45 százalékuk kapta meg.

Egyre jobb a járványhelyzet Szerbiában

Egyre kevesebb a napi új koronavírusos betegek száma Szerbiában.

Ez azt jeleni, hogy jobb a járványhelyzet az országban.
A felnőtt lakosság 44 százaléka
legalább egyszer be van oltva
a koronavírus elleni védőoltással.
Még kevés idő, és 100 alá csökken
a napi új koronavírus betegek száma az országban.
Kevesebb a koronavírus betegek száma,
ezért jobb a helyzet az egészségügyben is.
Az orvosok szerint csak a koronavírus elleni
védőoltással lehet védekezni a koronavírus ellen.
Minél több ember felveszi a koronavírus elleni
vakcinát, annál előbb szűnnek meg
a járványügyi szigorítások az országban.
Ha továbbra is jól fog haladni az oltakozás,
akkor június 21-től engedélyezheti a szerbiai válságstáb
a tömeges rendezvények megszervezését.
Tömeges rendezvény például a lakodalom,
a fesztivál, a koncert.
Eddig Belgrádban vette fel a legtöbb ember
a koronavírus elleni védőoltást.
Belgrád Szerbia fővárosa.


Elhalasztják Páger Anita műtétjét

A fiatal nagybecskereki lány Facebook-profilján tette közzé a hírt, amely szerint nem jött össze a teljes összeg a műtét napjához viszonyított egy hónappal korábbi határidőre.

Emiatt kénytelenek voltak elhalasztani a lábra állás reményét jelentő operációt. A gyűjtés folytatódik, most augusztus vége a határidő. A szükséges 16 millió dináros összegnek eddig a fele jött össze. Aki szeretne neki segíteni, az Anita oldalán található számlaszámokra utalhat. Emellett 200 dinárral is támogatható a gyűjtés - a 1425-ös kódot kell elküldeni a 3030-as számra.

Páger Anita 1997-ben született Nagybecskereken, azóta is ott él. 26 éves, 5 éve mozgáskorlátozott. 2018-ban zuhant ki a második emeletről, eltört a C5-ös csigolyája, a lapockája, a medencéje, összeesett a tüdeje, hetekig volt lélegeztetőgépen, fél évet töltött kórházban. Azóta kerekesszékben él. Mindennapjait az edzések töltik ki, napi 4-5 órában végez gyakorlatokat. Ahhoz, hogy újra járni tudjon, egy különleges műtétre van szüksége, amelyet Thaiföldön végeznének el. Mint Anita fogalmaz, Thaiföld az egyetlen esély arra, hogy új életet kezdhessen.

Elhalasztották Páger Anita műtétjét

Páger Anita a Facebook-profilján tette közzé a hírt, amely szerint elhalasztják műtétjét.

Páger Anita egy 25 éves nagybecskereki lány.
Páger Anita műtétjére nem jött össze a teljes összeg,
ezért kellett elhalasztani.
Páger Anita mozgáskorlátozott.
Páger Anita számára nagyon fontos a műtét,
mert azzal esélyt kapna, hogy újra lábra állhasson.
Páger Anita 5 évvel ezelőtt kizuhant
a második emeletről, emiatt lett mozgáskorlátozott.
Anita a balesetben súlyosan megsérült
és 6 hónapot töltött kórházban.
Ahhoz, hogy Anita újra járni tudjon,
egy különleges műtétre van szüksége.
Ezt a műtétet Thaiföldön végeznék el.
Thaiföld 1 ország Ázsiában.
Anita gyógyulása ügyében összefogtak az emberek,
és jótékonysági akciókat szerveznek.
A jótékonysági akciók során pénzt gyűjtenek Anita műtétjére.
A műtét nagyon sok pénzbe kerül.
Anita műtétjét most elhalasztották augusztusra,
így a pénzgyűjtés folytatódik.
Aki szeretne segíteni az Anita oldalán található
számlaszámokra utalhat.
200 dinárral is támogatható a gyűjtés,
a 1425-ös kódot kell elküldeni a 3030-as számra.


Nagyboldogasszony napja

A Nagyboldogasszony elnevezés magyar sajátosság: Szűz Mária Boldogasszony elnevezéséből ered.

Nagyboldogasszony napját, vagyis Szűz Mária halálát és mennybevételét ünnepli ma a Katolikus Egyház. Az ősegyházig visszanyúló hagyomány szerint a Megváltó édesanyjának, Máriának holttestét nem engedte át a földi enyészetnek, hanem röviddel halála után föltámasztotta és magához emelte a mennyei dicsőségbe. Augusztus 15-e egyben Magyarország patrónájának ünnepe. Szent István király olyan fontosnak tartotta Mária égi születésnapját, hogy ezen a napon ajánlotta Magyarországot Szűz Mária oltalmába.
Magyarországon 1945-ig munkaszüneti nap volt, számos országban ma is az. Napjainkban az ünnep Jézus édesanyja mellett tágabb értelemben minden édesanyának, minden nőnek szól, akik a nőiség méltóságát viselik.

Ma van Nagyboldogasszony napja

Ma ünnepli Nagyboldogasszony napját a katolikus egyház.

Ma augusztus 15-e, kedd van.
A Nagyboldogasszony elnevezés
a Szűz Mária Boldogasszony elnevezésből származik.
Ma Nagyboldogasszony napját,
vagyis Szűz Mária halálát és mennybevételét ünnepli
a Keresztény Egyház.
Magyarországon 1945-ig munkaszüneti nap volt a mai.
Több országban még ma is munkaszüneti napot jelent
Nagyboldogasszony napja.
Napjainkban az ünnep Jézus édesanyja mellett
minden édesanyának, minden nőnek szól.


Hamarosan a negyedik fajta vakcina is megérkezik Szerbiába

Ana Brnabić szerb kormányfő a Szerbiai RTV műsorában jelentette be, hogy rövid időn belül megérkezik a negyedik gyártó koronavírus elleni oltóanyaga is Szerbiába.

A miniszterelnök hangsúlyozta, hogy Szerbiában mindenkinek jut vakcina, aki igényt tart rá. Mint mondta, Szerbia a világ öt olyan országa közé tartozik, ahol a lakosság számarányához képest a legtöbb oltóanyagot szerezték be. Kiemelte, hogy eddig 1.170.000 dózis érkezett, de rövidesen újabb több százezret kapnak majd. Hozzátette, az embereknek nem kell tudniuk, hogy mi történik a színfalak mögött, de semmi sem történik véletlenül. Céljuk, hogy a napi esetszámot 1000 alá csökkentsék. Jó hírnek tartja, hogy az elmúlt 10 napban folyamatosan alacsonyabb volt a kórházi kezelésre szorulók száma, mint azoké, akiket kiengedtek az intézményből.
Más országokban kijárási tilalom van, illetve tüntetések zajlanak, vakcinából sincs annyi, mint Szerbiában – emlékeztetett a kormányfő.
Remekül tartjuk magunkat, egyetlen lépésre vagyunk a normális élettől, és bízom benne, hogy így is folytatjuk majd – fogalmazott Brnabić.

Nemsokára megérkezik Szerbiába a 4. fajta vakcina is

Ana Brnabić jelentette be, hogy hamarosan megérkezik Szerbiába a 4. fajta koronavírus elleni védőoltás is.

Ana Brnabić a szerb
miniszterelnök.
A miniszterelnök
azt is elmondta,
hogy az országban
mindenkinek jut vakcina,
aki jelentkezett rá.
Ana Brnabić elmondta,
hogy Szerbiába eddig
nagyon sok koronavírus
elleni védőoltás érkezett.
Hamarosan több mint
100.000 újabb fajta
védőoltás érkezik az országba.
A miniszterelnök elmondta
a cél az, hogy
a napi új koronavírusos
betegek száma
1000 alá csökkenjen
Szerbiában.
Ana Brnabić azt is
mondta, hogy más országokban
kijárási tilalom van,
és tüntetések, mert kevés
a vakcina.
A miniszterelnök szerint
Szerbiában nagyon jól
halad a vakcináció,
és egyre közelebb vagyunk
ahhoz, hogy újra normális
életet éljünk.


Szent István-nap Palicson és Szabadkán

Augusztus 13-án, szombaton lesz Vajdaságban a Szent István-napi központi ünnepség. Palicson már 15 órától kirakodóvásárral várják a látogatókat, 18 órakor zenés vendégváró, 19 órakor pedig ökumenikus kenyérszentelő lesz a Vigadónál.

Ünnepi beszédet Pásztor István, a szervező Vajdasági Magyar Szövetség elnöke mond. Ezt követően népünnepély kezdődik a tóparti településen. 20 órától a budapesti Operettszínház művészei lépnek fel, majd retroparti lesz munkatársunkkal, Dj. Manóval. A palicsi ünnepséget megelőzően szombaton délután fél 5-kor ünnepi szentmisét tartanak a szabadkai Szent Teréz Székesegyházban. A Szent István-napi központi rendezvényt 19 órától a Pannon Televízióban és a Szabadkai Magyar Rádióban is élőben követhetik.

Szent István-nap Palicson és Szabadkán

Ma tartják Vajdaságban a Szent István-napi központi ünnepséget.

Ma augusztus 13-a, szombat van.
Ma délután 3 órától kirakodóvásárral várják
a látogatókat Palicsra a Szent István-napi ünnepségre.
Délután 6 órától zenés vendégváró lesz
a Palicsi-tó partján.
Este 7 órától ünnepi kenyérszentelőt tartanak
a palicsi Vigadónál.
Ünnepi beszédet Pásztor István,
a Vajdasági Magyar Szövetség elnöke mond.
Ma este 8 órától a budapesti
Operettszínház művészei lépnek fel Palicson.
Az előadás után retrodiszkó kezdődik Dj. Manóval.
A palicsi ünnepség előtt ma délután
16:30-tól ünnepi szentmisét tartanak
a szabadkai Szent Teréz Székesegyházban.


Szerbia jelentős részén nagyon szennyezett volt a levegő ma reggel. Belgrád a világ 10 legszennyezettebb levegőjű városa között van.

Az xEco oldal adatai szerint Szerbia 43 településén, a vajdasági települések közül Verbászon, Kúlán, Topolyán és Zomborban is rendkívül rossz a levegő minősége.
Szabadka a listán a 66. helyen szerepel, vagyis a levegő minőségét ott a nagyon rossz kategóriába sorolták, ahogy a 64. helyen szereplő Nagykikindán, valamint a 81. helyen álló Óbecsén is.
Zentán és Újvidéken a lista szerint már "csak" rossznak nevezhető a levegőminőség.
A világranglistán, amelyen Belgrád a 9. legrosszabb levegőjű városa, az első 10 között van még orosz, pakisztáni, olasz, észak-macedón város is.

Rossz a levegő minősége Szerbiában

Nagyon rossz a levegő minősége Szerbia több településén is.

Ma reggel nagyon szennyezett volt a levegő
az ország nagy részén.
Ma február 13-a, hétfő van.
Adatok szerint Szerbia 43 településén
nagyon szennyezett ma a levegő.
A vajdasági települések közül Verbászon,
Kúlán, Topolyán és Zomborban is nagyon rossz
a levegő minősége.
Szabadkán is rossz a levegő minősége.
Belgrád a világ 9. legszennyezettebb
levegőjű városa között van.
Belgrád Szerbia fővárosa.


Fokozott ellenőrzés az iskolák környékén

Fokozott közúti ellenőrzést tart a rendőrség az iskolák közelében Szerbiában. Az akcióban elsősorban a gyorshajtókat próbálják kiszűrni, de figyelnek a gyalogos átkelőhelyekre is.

A 2022/23-as tanév eleje óta 39 közlekedési baleset történt az iskolai övezetekben, amelyekben két gyermek súlyosan, 14 pedig könnyebben sérült meg.
A szerb Belügyminisztérium minden járművezetőt fokozott óvatosságra és sebességcsökkentésre szólít fel az iskolák környékén.

Szigorú ellenőrzés az iskolák környékén

Szigorú közúti ellenőrzést tart a rendőrség az iskolák közelében Szerbiában.

Az akcióban főleg a gyorshajtókat
ellenőrzi a rendőrség.
Az akcióban a gyalogos átkelőhelyekre is
figyelnek a rendőrök főleg az iskolák közelében.
A 2022/23-as tanév eleje óta
39 közlekedési baleset történt az iskolák környékén.
Tavaly szeptemberben kezdődött
a 2022/23-as tanév.
A 39 közlekedési baleset közül
2 gyermek súlyosan, 14 gyermek pedig
könnyebben sérült meg.
Vezessen minden sofőr óvatosan
és ne vezessenek gyorsan, főleg az iskolák környékén!